JOE BIDEN US President a si bak in Tuah aa Timhmi Thil Tha – Kawltu Team\nUS ummi caah thawngpang tha taktak Biden nih a van thanh cang. Cucu zei kan ti ahcun Biden nih US President rian a ttuan bak in US ram ah minimum wages cu Suimilam pakhat chung ah $15 a si lai tiah a chim. A sullam cu nichiar phaisa kawl aa hlawhmi vialte nih a tlawm bik ah suimilam pakhat ah $15 dollars nan lak khawh cang lai. A cunglei kha cu a tamlei deuh zong a si kho. Asinain a tlawm bik ah Suimilam pakhat ah $15 nak tlawm a si kho lo ti nak a si. Thawngpang tha bak a si.\nJoe Biden nih US President rian a ttuan hlan bak ah tuah a timh mi pawl a van langhter cang. Covid19 ruang ah US ram pumpi nih harnak fak pi a tong. An economic zong a rawk taktak. Cu lawng siloin pumpak cio zong Covid19 ruang ah harnak a tongmi tampi an um cang. Trump nih US Bawmhnak $2000 tal siseh a timi cu Biden nih a van second pi ve cang. A tanglei ah tling deuh in van rel.\nBiden nihcun tutan Bawmhnak um dingmi hi “America Rescue Plan” tiah an auh. Cun Covid19 bawmhnak caah $1.9 trillion bak a phozar. $1.9 trillion bak Covid 19 ruang i harsantnak phun phun ummi caah hman a timh. Hi chung ah hin US Bawmhnak kan ti tawnmi kha $1400 checks zong aa tel. US bawmhnak hi $2000 tal siseh a ti bantuk in US ummi paoh nih(US citizen) $2000 cu nan ngah khawh lai. Asinain zahan nai ah khan $600 cu nan ngah cang caah $1400 lawng nan ngah canglai tinak khi a si.\nCun Biden nih a peh rihmi cu US economy cu kan thawnter lai tiah a chim. Cu lawng siloin 100million vaccine cu ni za 100 chung ah kan pek hna lai tiah a chim fawn. Cun minimum Wages ah suimilam pakhat (1hr) cung ah $15 a si lai tiah a chim fawn. Hi hi Laimi chungin nan um men lai, nifaten aa hlawhfa mi caahcun thawngpang tha bak a si.\nsource : WILMINGTON\n← Trump cu President ca i thim tharmi Biden lawmhnak Ni Inauguration January 20 ah zeidah a tuah lai?\nBREAKING NEWS: US ram le Biden lei panh in Ralzaam Thong Tampi an Kal Thluahmah Cang →


Mai Sui Hlei Ṭial A Pu Cung Lian le A Pi Dawt Hnem Sung nih thil sining fiang tein an chim cang-VIDEO – Chin World News Evening\nMai Sui Hlei Ṭial A Pu Cung Lian le A Pi Dawt Hnem Sung nih thil sining fiang tein an chim cang-VIDEO\nKan theih dih cio cang bantukin Malaysia Inn cungin a tlami Mai Sui Hlei Ṭial ruak cu Malaysia kawlram ah tlunpi a si. Yangon tluang tein a phakpi hnuah Thantlang lei panh in an tlunpi i Thantlang an phak ah Thantlang khua luh an sianh hna lo tiah theih a si. Thantlang khua ah luhnak nawl an pek lo hnanak kong he pehtlai in A pu le A pi nih mipi sinah thawngfianhnak an tuah.\nApu Cung Lian nih a chimmi cu,“Sui Hlei Ṭial hi ka tuhnu a si i a nu hi ka far pathumnak a si. Hringtu apa hi Lungler khuami Pu Than Khar a si. Sui Hlei Ṭial hi kum 2013 August thla chungah Malaysia ah a thawhmi a si. Malaysia ah kum 6 a um hnuah atubantukin a ruakin a rak kan tlun hnawh.\n“A thihnak a ruang cu inncung in atla tiah thawng an kan thanh. Inncung in atlak hlan ahhin hringtu a nu he phone zongin an ichawn ko. Cun, a naunu zong Malaysia ah a um ve i hmunkhatte ah an um. A naunu zong anu he tlamtling tein an ichawn ve ko.\n“Phone an ichawnh hnuah, Sui Hlei Ṭial inncung in atla i a thi tiang thawng kan theih hi a si. Anmah hi Unau pa 4 chuak an si i nu pa 2 pa 2 an si. Cun, a nulepa hi a ṭhenmi an si,” tiah Mai Sui Hlei Ṭial a sining konglam tawi le a thihning a chim.\nA pi Pi Dawt Hnem Sung a ruak ṭhialnak kong he pehtlai in an biahal an tikah a chimmi cu, “Kan hal cuahmah lio cu a si i kan iruah piak ko hna a ṭha ko lai, lungṭha te khan rak um ko uh. A ṭhatṭhatnak in kan in tuah piak ko hna lai tiah an kan ti.\n“An kan ruahpiak lole a kan tuahpiak lo a si ahcun, Hakha khualipi mino vialte le upa lungfim, khuaruat kho hna nih nan kan zoh sawhsawh hrim lai lo ti ruahchannak kan ngei ko. Kanmah pumpak in cun cawlcangh peng ko i mualpho in Lamkam phum kan si cang.\n“Atu uknak lei Thantlang Sizung bawi lei kan hal hna i, aruak hi ṭha tein ṭhial ko uh, fim ko uh, Chun ah mipi theih in fim uh an kan ti lo ahcun Laimi, dawtmi u le nau vialte nih nan kan zoh sawhsawh kho hnga maw? Kan sawhsawh hrim hlah uh, kan bawmhchan ko ulaw ti in hal hna le in nawl hna ka duh ko.\nThantlang Cozah nawlngeitu hna nih zaan a thli tein ṭhial dingin nawl a pek hna timi kongah Pi Dawt Hnem Sung nih hitihin lehnak a tuah hna. A chimmi cu,“Hi tluk in zapi Lamka i an kan vui i mual kan pho dih hnu i zaan i thlithup in ruak va lak i va fim ding hi mifir le damiah bantukin ruak ka lak i fim ding hi, zaanṭim le khuamang i JCB in vawlei an cawh i an kan phumter hleiah cun, mipi le hmuh ah a ruak hi fimtawl kho usih law kan duh. Zaanṭim le khuamang i ruak va lak i ifimtawl ding cu kan duh lo,” Pi Dawt Hnem Sung nih cun a chim.\nVideo kan chiahmi ah tlamtling tein ngaih khawh a si. An chimmi kan ṭial lomi le kan hrelhmi tete a um khawh caah Video kan taarmi ah tlamtling deuh in ngaih khawh a si. Thantlang Cozah nawlngeitu rianṭuannak kan duh lo, Lai phungning tein kalpi siseh tinak ah Share rak tuah ve!\nMalaysia ah a thi mi Mai Sui Hlei Tial a ruak Thantlang khuapi ah luh pi an duh lo mi kong he pehtlai in thawngfianternak\nPosted by The Hakha Post on Tuesday, 6 October 2020\nLung a fak ko: Nugaknu Sui Hlei Ṭial A Pu nih thil sining a chimmi cu ngaihchia taktak a si-VIDEO\nDr. Sasa nih kan farnu Mai Sui Hlei Ṭial cungah Thantlang Cozah an cawlcangh a celh ve hrim lo


Nuhrin Covo Kong Ah Hngalh Awk Thil Pahnih – THE CHINLAND POST\nNuhrin Covo Kong Ah Hngalh Awk Thil Pahnih\nChin Digest| Vol.2, No.6| Nuhrin covo hi minung kip caah a si. Micheu nih acozah nih pek chom dingmi thil ah an rel. Nawlngeitu cheukhat hoi nih cun acozah thil bantuk ah an rel hoi ve i, mizapi covo hi duh paoh in mer len an i tim. Thil hmete a lo nain nurin covo kong ah hngalh a herhmi tete fawizaang tein ruah awk tampi lakah thil pahnih zoh tuah usih.\nKan Nuhrin Covo Kan Hngalh A Herh\nVoikhat cu pumh dih ah palik bawi pakhat he bia kan i ruah. “Tuni kan pastor pa chim-mi Abraham nih a fapa nam in a sawh hnikmi hi palik mit in zoh ahcun mi thah aa timh caah tlaih ding bak a si” a ti. A cu bantuk ngelcel ruahnak zong cu! Bible chung ahhin nuhrin covo kong he aa pehtlaimi le zalonnak kong tampi a um ko lai. Cubelte, zalonnak hi tuanvo le zalonnak nih a chuahpimi thil pakhatkhat he a rati lengmang. Zalonnak a umlonak hmun ah cun thim awk a um tawn lo. Zalong tein thimnak paoh zong nih thiltha a chuahpi ve hlei lo. Eden dum ah Pathian nih Adam cu duhthimnak a pek bak ko, asinain, Adam nih a zalonnak a hmanzia a palh caah sualnak ah a tla.\nZiah duhthimnak kan ngei ko nain, kan i palh tawn hnga? A ruang tampi lakah, duhthimnak dik tuah khawh nakding i a herhmi hngalhnak tlamtling kan rak ngeih tawn lo caah duhthimnak kan tuahmi kan i palh tawn. Cu a si caah nuhrin covo kong hi mizapi nih tha tein hngalh le theih a herhmi a si.\n“Hi kong cu nawlngeitu kan chimh zong ah, kan sung ko lai” ti sawh ding a si lo. Kan covo a si caah kan chimrel le kan nawr ding cu kanmah tuanvo a si. Nawlngeitu nih an tuanvo an tuan ding a si ve.\nLainawn hi sual a si, nuhrin covo buarnak si ti cu ngakchia hmanh nih kan hngalh cio. Biaknak cawnpiaknak zong ah a um. Asinain, Laimi khrihfa tampi nih cawm khawh tung lo dingmi fa tam tuk ngeih hi lainawn phunkhat a si ve ti kan hngal lo. Fanu fapa a hrin lawng hrin i an nuncan khuasak nakding le an thancho nakding kong zeihmanh khuakhan tuaktaanpiak lo a si ahcun cu ngakchia cu a nuncan a har tuk caah chungkhar le ram caah thilrit phunkhat ah aa cang kho. “Pathian nih khua a khan te ko lai” timi hi hmun tampi le caan tampi ah a tha ngaimi a si ko nain, caan tampi ah cun thathut le zei tuaktan lo bia a si tawn. Mah nih duh paoh tuah hnu ah Pathian puh sawh men cu sual phun khat a si ve.\nMidang Nuhrin Covo Kong Ah Kan Bawmh A Herh\nCaan tampi cu nuhrin covo kong kan hngalh lo a rak si lo, tihnung dirhmun ah kan um caah zalong tein chimrel le phuannak nawl kan rak ngeih lo tu a rak si deuh. Hi bantuk caan ah a chimrel khomi hi kan bawmh hna a herh. Desmon Tutu nih “na pawngkam ah thil diklomi a can na hmuh ko nain, daiziar in na um ahcun thil thalo tuahtu hna na tanh a si” a ti. Kawlram thil si ningcang kan zoh tik zong ah mizapi tuarinnak kong ah a kan bawmchan khotu ding sin ah chimrelpiak khawh hi a biapi hringhran. Mirang nih “advocacy” an ti i, mizapi asiloah mibu aiawh in chimrel piak, na-wrpiak a si.\nTahchunnak pakhat in kan zoh tuah lai. “Kan vailamtung an kan hrawhpiak i, cuka zawnte bakah pura an sak” ti a si. “Zeitik ni ah dah vailamtung cu an hrawh i cuka i an sakmi pura min cu zeidah a si?” ti biahalnak a um tikah an thei ti ai lo. Tahchunnak ah Kawlram president nih “thil sining fiangte in rak ka chim, kan bawmh lai” ti si sehlaw thil sining hi amah zumh ding in kan chimh thiam lo ahcun a kan bawm lo kho men. Kan nuhrin covo a simi zalong tein biaknak le zumhnak nawl tang ah kan zumhnak hmelchunhnak vailamtung an kan hrawhpiak nain, “kan covo” an kan buarpiak ko tiah tehte piah khawh a rak biapi ve. Hi bantuk a can tikah nuhrin covo kong a tuanmi bu hna nih mizapi nih an chimhkhawh lomi, an hlattlai khawh lomi kha hlattlai in acozah le nawlngeitu le bawmchan khotu bu dangdang sin ah chimrelpiak a rak herh.\nHiti chimhrel khawh nakding ah thil siningcang khawmhsuatnak (documentation) tuah hmasat a herh fawn. “Keimah zeihmanh an ka ti lo” ti i daiziar i um hi nuhrin covo a buartu hna bawmh he aa khat. Khrihfa taktak hna nunzia a si fawn lo. Ngaihthiam kan ti tikah lehrulh lo lawng siloin, sual palhnak a tuahtu kha cu bantuk sualnak a tuah ti nakhnga lo siaherhnak he chimhhrin le cawnpiak, hngalhter hi a tel awk a si.\nBible zong nih pei hitin ati kha: “A chim kho lomi kha chimpiak hna, bawmtu a ngei lomi kha humhak hna; Annih cu an bia chimpiak hna law an ca ah a ding mi biaceihtu va si ko; sifak mi le rethei mi kha dirkamh hna.”\nPastor le evangelist, missionary le biaknak phu i riantuantu hna hi Laiholh ah “Pathian riantuantu” tiah fawite in kan ti tawn. Pathian rian cu Amah Pathian nih a tuan awk a si i, Pathin nih a kan fialmi kan minung rian tu kha minung nih kan tuan awk a si. Khamhnak kong belte thil dang a si. A cu hmanh ah khamhnak hi Amah Pathian nih a tuahmi a si i, sual ngaihchih in khamhnak cohlan le i fian ding hi kanmah rian a si. Mi harsa, mi sifak le a herhbaumi hna bawmh hi Pathian nih a kan fialmi rian a si i, Khrihfa aa ti mi lawng nih kan tuan mi a si fawn lo, Khrihfa a si lo mi hmanh nih an tuan khawh deuh suaumau. Jesuh hmanh nih vailam cu a lenglei vawlei Calvary tlang kalnak lam cung ah pei a phorh cu, biakinn chung pulpit cung ah a si tung lo. Lung in an cheh hnikmi minu a khamh lio ah mizapi kha lainawng lo ding in a khamh a si chih cu teh. Cu a si caah nuhrin covo kong zong ah a chimrel kho lomi, chimrel ding ah caan le hmunhma nih a pek lomi hna caah chimrelpiak hi a biapi ngaingai ve.\nKan covo le kan tuanvo hi kan hngalh bak a hau. Cun, a hngal rih lomi zong cawnpiak le hrawmh ve hrimhrim ding a si. Biaknak phu hna nih Youth Camp hmanh ah cawnpiaknak tuah ding a si. Cun, a nuhrin covo kong ah a chimrel kho lomi hna dirmkamh le chimrelpiak hi Pathian fialmi rian a si caah caantling in kan tuan khawh lo zong ah kan si khawhnak zawnte ah tuah le tuan hrimhrim ding rian a si.\nCatialtu: Khaipi (Aaduedue)\nPrevious Nungak Nih An Duhmi Helhning\nNext Article 19 ‘Dal 19 nak Covo’ Kherhhlai; Salai Za Uk Ling


RALHRANG NIH INN CHUNGKIP LUT IN MINUNG AN CHECK CANG – The Chinlung Post\nMay 15, 2021 admin Kawlram 0\nKawlralkap ralhrang pawl nih chungkhar lunghrinh in an luh hnawh thluahmah hna. Lido lampi cung ah a ummi DuanBungKha khua inn chungkhar hna I an fa le hna cu ralhrang kawlralkap hna nih KIA ah nan I tal tiah chungkhar minung hna cu an check cuahmah hna. Kachin ram Phakanh peng Lido lampi cung I a ummi Duan Bung Kha khuami hna I innchungkhar member hna chung in KIA ah a lut mi an um tiah ralkap lei nih innchungkhar kip cu an check len hna tiah theih asi.\nTu zing in tutiang ah inn kip vak in an check len ko rih hna tiah thawngzamhnak nih alanghter. Inn pakhat leh bang ah cun suimilam 3 chung bak bia an hal hna ti asi. Nan fale KIA ah an lut maw tiin an hal len hna tiah khuami pakhat nih a chim. Hi tiin an kan check len caah KIA pawl nih an hmunhma in rak chuah in ralkap he an I kap la ti kan phan caah a cheu cu zam an I tim tiah theih asi. Duan Bung Kha khua hi ralkap sakhan 3 a umnak hmun a si.\nThawngpang Dang: Mindat dirhmun a tha lo lungrethei asi, pa vialte tlaih an si I hngakchia pawl zong hliamhma an pu cang. Chin ram Mindat peng ah ralhrang kawlralkap lei nih pa poah poah an tlaih len hna I hngakchia pawl zong hliamhma an pu tiah People Defense Team nih thawng an thanh. Mindat khuachung ah a ummi pa poahpaoh an tlaih len hna kutka pawl tiang hrawh in an luh hnawh hna I an tlaih hna tiah theih asi.


Malaysia pa nih a duh tukmi nurse nu a thah i a ruak sualpi a timh | THE CHIN EXPRESS\nMalaysia pa nih a duh tukmi nurse nu a thah i a ruak sualpi a timh\nSingapore — Kum 51 Malaysia pa Boh Soon Ho nih, a duh tukmi nurse nu cu thi lak in a hngawng dih hnu ah a ruak sualpi a timh.\n“A taklawng in ka hmu bal lo sikaw, a thi ko cang i a thil phoih ning, ka ti,” tiah amah bak nih September 18, 2019 ahkhan Singapore High Court ah a chim.\nRawldawr ah rian a ttuanmi pa cu, kum 2016 March 21 chun 12pm in zaanlei 6pm kar ah amah ihnak khaan chungah China rammi Zhang Huaxiang cu towel in a hngawng dih i a thah, tiah biaceihzung ah tazacuai asi. “A sual ko” tiin biaceihzung nih bia a khiah cun nunchung thongthlak asiloah thah ve aa huah kho.\nTazacuaitu cozah sihni Wong Kok Weng nih, “hihi nahchuahnak, ingpuannak le mahlei lawng duhnak nih a chuahpi mi lainawnnak asi,” tiah biaceihzung ah a chim.\nAn i kiss bal lo nain dawr ah thil an caw tti i rawl zong an ei tti lengmang caah Malaysia pa nih cun China nu cu a nungak bantukin ai ruah. Laksawng zong a cawkpiak lengmang.\nSingapore ram ah nurse a kai liomi China nu cu 2011 hrawng khan Singapore um Marina Bay Sands nuamhnak hmun i rawldawr ah part time rian a rak ttuan, mah lio cun rawldawr ah rian a ttuanmi Malaysia pa he an rak i theih hi si. Degree a ngah hnu ah National University Hospital ah a ttuan.\nA thah hlan March 18 ah, Malaysia pa nih China nu cu a inn in a chuah i mipa he taxi in a kal lio a hmuh. A nahchuak tuk i ‘aa ka rawi’ tiin a ruah.\nMah ruang cun March 21 ah ‘ka inn ah steamboat chuncaw kan ei lai’ tiin a sawm.\nA ihnak khaan ah a sam aa hriah lio a hmuh i sualpi a timh, nain China nu nih a duh lo i “mi molh, kal!” tiah Mandarin (Chinese holh) in a ti.\nMinutes 10 hnu ah, Malaysia pa nih sualpi a timh tthan. A hngawng in a kuh i ihnak khaan ah a dawh, nain minu cu aa chang chih.\n“Na kal ttimi pa kha ho si?” tiah a hal i “mahpa he voi 5 hrawng kan leng tti cang” tiah a leh.\n“China um ka tlangval pa tthing asi, kan i chawn lengmang i kan leng tti lengmang ko” ati.\nMah bia a theih cangka in Malaysia pa cu a thinhung tuk.\nTi kholhnak towel aa lak, minu hngawng a ngerh i minutes 2 chung hrawng a dawh hnu ah ‘a thi rua’ tiin a ngol.\nChina nu a hmai zong a nah dihmi cu a hmuh. A ruak cu a cawi i ihnak khaan ah a luhpi.\nSualpi a duh tuk nain a rak sualpi khawh lo caah a ruak cu thil a phoih i sualpi a timh, nain a sualpi thiam lo.\nCucaah ruak cu a bawngbi chungnawh a hruk tthan, ruak cu puan a khuh i an 2 thil cu thil suknak seh in a suk.\nMalaysia pa cu Singapore in zaam dingin thil aa tim, China nu phone le tangka cu a chiahta.\nA rianttuannak supervisor sinah “Malaysia ah thla 1 chung ka tlung ta lai” tiin sms a kuat. Inn a hlanmi a ngeitu pa cu phone a chawnh i “ka tlung lai, ni tlawmpal ah innkhan cu ka lawnter lai” ati.\nNain, Geylang ah a kal i suitcase a cawk hnu ah inn ah a kir tthan.\nSuitcase chungah ruak cu rawn in Sembawang ah hlonh a timh nain suitcase ah ruak aa tlum lo.\nMah zaan cu ruak pawngah a it.\nA thaizing zingka March 22 ah, ruak cu thil a hruk. Puan a khuh i ‘rest in peace’ ati.\nRuak cu a cal ah a kiss i Malaysia ah a kir nain Singapore i inn a hlanmi ngeitu pa nih China nu ruak cu a hmuh caah palek a chawnh hna.\nMalaysia pa nih inn ngeitu pa cu a thaizing zingka ah phone a chawnh. Zhang cu keimah nih a hngawng ka dihmi si, atu hi Kuala Lumpur ah ka um, tiah a chimh.\n2016 April 4 ah Malaysia palek nih lainawngpa cu an tlaih i a thaizing ah Singapore palek sinah an kuat. Atu hi biaceihzung ah a kong an ceih cuahmah liopi asi. — The Star\nFalam pengah Chin ralkap ‘CNDF’ an dirhmi hi mipi caah a tha maw?\nFalam peng, Kalay-Kabaw le ramkip um Chin miphun nih kan ceih hnu April 13 ah Chin Miphun Runvennak Ralkap (Chin National Defence Force -...


Mi raltha nih Trump a vun dirpi bak ve cang; A bia chim mi uar um bak ko\nPosted By: admin June 17, 2020\nPresident Trump cu dirpi tu an tam chin lengmang cang. Tu bantuk in USA ram chungah thil a cang mi ruangah an soiselnak amah palnak pakhat hman a um lo, Natein President a si caah ram pakhat a si mi, ram chungah thil a cang mi cu an soisel awk a si\nNatein, minak pa an thanak kongah FBI pawl thatein nawl a pek cang, mah hnu zongah minak misual le mithalo le democrats pawl nih Trump an doh duh ruangah fakpi in buainak an tuah mi kha a si\nGeorge Floyd protests thinak kongah London lei ah fakpi in buainak a chuak ve, President Trump soiselnak le thangchiatnak bia le hla lawng tein a khat. President Trump soiselnak in vawlei a khat dih ko, twitter in Biak inn hmai tiang soisel a si. A thil tuah mi poah ah soisel le thangchiat lawng te a si, Mah bantuk in Trump soisel le thangchiat a si lio ah UK Prime Minister Boris Johnson nih cun President Trump cu a soisel duh hrim lo\nBoris Johnson nih President Trump cu fakpi in a dirpi i, “United States hi United Kingdom hawikom thabik a si i, a si zung zal lai. United States hi vawlei cung ramkip ah zalawnnak ram a um mi pakhat arm pakhat a si i, zalawnnak hmun hma bak a si.\nBlack Live Matter hi, apawimawh ngai mi a si, George Floyd thinak ruangah thilthar a chuak mi zong a um men lai, natein, President Trump kongah hi cun, United States of America President asi bantuk in le United Kingdom hawikom tha bik a si bantuk in thazang ka pek peng lai.\nVawlei cung ramkip ah a ho poah nih an holh zong ah,a that lonak lei in a chim mi zong an um lai, natein USA hi zalawn tein mi poah nih an duh bia an chim khawhnak ram a si bantuk in le zalawnnak inntung a si thiam thiam ko lai tiah” tiin, House of Commons, ah prime minister nih a chim. Source-The Guardians\nNote: Ka thawngpang (tadin) ttial a rel mi vialte cungah lunglawmnak tampi ka ngei. Ka thawngpang ttialmi nan kan rel piak ruangah keimah zong tangka ka hmuh ve i, chungkhar zong ka zohkhen kho ve hna. Nangmah nih thawngin chungkhar ka zohkhen khawh ve ti ka thei caah thawngpang a dik lo mi ttial ka duh lo i ka tim lo. Hoax/Rumor/Fake ti bantuk hi ttial ka tim lo.\nThawngpang ka rel mi le mi dang nih an ttial mi credit ka pek mi hna hi source a hman mi a si maw ti ka zoh hnuah mah hi cu a hman mi a si lai tiah ka ti mi hna hi ka miphun a si mi “Chinmi” caah ka ttial tawn i ka credit tawn. Natein vawlei cung cu tlamtlinglonak ram a si caah ralrin tein ka ttial zong ah Source ka lak mi ah a hman lo mi a um kho mi a si.\nSource ka lak mi, a hman lo mi a um ti nan theih ah cun zeitik caan poah ka theihterh kho ulaw, cun keimah ca zong ah ralrinnak a ka pektuk a si hlei ah ka source kha thatein ka zoh nak ding a si lai caah le thawngpang a hman mi le dik mi lawng ka thla peng khawhnak ding caah tiin zaangfah kan nih hal hna-Chingpage Editor\nBe the first to comment on "Mi raltha nih Trump a vun dirpi bak ve cang; A bia chim mi uar um bak ko"\nPutin bak nih a chim cang, Tih nung chin lengmang ko\nUkraine fighter chungkhar pawl an celh ti lo caah China sin ah bawmhnak an hal cang\nJoe Biden fakpi in a chuahsual hoi cang, Democrat pawl an ningzak tuk cang


Myanmar Idol Esther Dawt Chin Sung Nih Thazaang A Pe Tu Hna Sinah Lawmhnak Bia – FIAKFAIROCK\nTu lio kawlram mipi lungthin ah hmuhma a la cemtu thawngpang cu Myanmar Idol season 4 hlasak zuamnak khi a si. Mah hlasak zuamnak puai ah cun mipi lei kap in thazang pekmi le uar mi an ngei cio hna.\nMah chung ah cun kan lainu Esther Dawt Chin Sung cu mipi lei kap in thazang petu a ngah tak tak mi lak ah ai tel ve mi pakhat a si. Mi tampi nih dawtnk in Sung Sung tiah an auhmi Esther Dawt Chin Sung cu nizan zuamnak tiangah teinak a hmu tu a si ve. Mah lawng hmanh si lo in Winner tiang a la kho mi dirhmun ah a dir ve mi a si.\nKan lainu muidawh le hlasak thiam Sung Sung nih a fb ah Myanmar Idol zuamnak a zohtu ram chung ram leng thazang a kan petu vialte nan dihlak cungah kai lawm tuk tiah aa lawmhnak cu a rak langhter. Tu tan Myanmar Idol zuamnak ah hin kan lainu nih pakhatnak hei la kho ve sehlaw cu ti cu kan saduhthah cio ko seh.\nEsther Dawt Chin Sung nih thazang petu mipi sin ah lawmh nak bia a chim lawng hmanh si lo in tuzan nazi 8:00pm ah Channel 9 ah zuamnak kan thawk tthan lai caah thazang rak ka pe tthan ko uh tiah mipi sin ah sawmnak ca a vun ttial chih. Kan lainu nih teinak a hmuh khawhnak ding ah nangmah le keimah kan biapi tak tak ti kha philh hrim hrim hlah.\nTu lio kawl ram a hnih dihtu Myanmar Idol Season 4 hlasak zuamnak nizan ah kan lai pa Benjamin Sum zawng teinak a hmu ve, Mi tampi nih an uar tak tak mi Benjamin Sum nih mirang hla dwh tak tak in a vun sak ah khin jude pawl zawng an ni lunghmuih kho tak tak. Myanmar season 4 hlasak zuamnak ah Winner laksawng la kho ding dirhmun ah a dir mi a si ve.\nMyanmar season 4 hlasak zuamnak ah aa tel kho dingmi minung pathumnak tiang thim an si cang i mah lak ahcun Benjamin Sum le Esther Dawt Chin Sung an ni tel kho ve. Esther Dawt Chin Sung hi a mah nih aa chimnak in kan theih khawhmi cu Halkha in Yangon ah siangin a kai liomi le asawng (hostel) ah a ummi asi.\nMyanmar idol hlasak zuamnak i Chin miphun chung in kan lai nu Esther Dawt Chin Sung le kan lai pa Benjamin Sum nih zuamnak puai i Jude hmai ah an biachim mi le an hlasak mi te nih cun mipi lungthin an lak khawh tak tak hna.\nKawlram hlasak thiam a si mi Yone Lay le Nyi Min Khine hna tiang in an thangtthat mi Esther Dawt Chin Sung le Benjamin Sum nih Myanmar Idol season 4 hlasak zuamnak i hla an sak nak cu an mah bak nih social media cung ah an rak post piak hna.\nMah lawng hmanh si lo in kawl ram hlasak thiam le hla phuah thiam a simi Nyi Min Khine nih cun Esther Dawt Chin Sung le Benjamin sum hmanthlaak cu social media cung tiangin a thlah piak hna.\nEsther Dawt Chin Sung le Benjamin Sum hlasak nak cu a tanglei ah khin ka chiah chih rak zoh ve an thiam kho tak tak. Benjamin Sum le Esther Dawt Shin Sung hi Jude te nih bia an halnak i an chim ning ahcun an dirhmun ai khat tak tak mi an si. A ruang cu an pa le nih an thih tak ve ve mi an si. Benjamin Sum Hlasaknak\nTu ah hin Benjamin Sum le bang cu a nu nih cancer zawtnak a ngei tiah a mah bak nih a chim fawn. Mah hna pahnih hi an dirhmun ka ruah tik ah an panih tein pakhatnak la ve ve hna seh ti ka duh ngai ko nain an pahnih in cun an si kho fawn lo i a pawi tak tak khi a si. tiah thawnglatu pakhat nih a ttial.\nEsther Dawt Chin Sung Hlasak nak


Za Peng Lian Nih Bawi Thiang Bik Cu Fak Taktak A Ti Nain Bawi Thing Bik Nih A Bia Let Lem Lo In Fiannak Tu Mah Tihin Ahan Tuah( mah rel dihcun an palh le palh lo theih khawh hna si cang) – FIAKFAIROCK\nBy salai cung on April 18, 2019\nZa Peng Lian’ timi fb ai tuahtu hi pa min a lo nain a neitu cu nu a si lai tiah zumhnak ka ngei, hlathlainak tampi he fianh khawhmi a um pah cang. Hi kong ahhin ca ka post tthan ta lai i zumtu u le nau le dawtu nan dihlak nih a ruahzia le a zoh zia nan ka thiampiak nak lai zaangfah kan nawl hna.\nNUPi A NEI CANG An KA Timi Kong: 2009 kum lio ah Kan tleirawl lio lung in ka rak i chuah sual i, nupi a nei dirhmun in thlakhat tling lo tluk hrawng cu caan ka rak hmang, nain a kir tthan caah kan rak i tthen. Caan saupi i pehtlai loin khuadang le ramdang ah caan kan hmang veve, a hnu kum tlawmpal a liam hnu ah nungak tlangval dirhmun in kan i kom tthan. Kan i komh cuahmah lioah pa he ka duh loning in Phone in an i chawnhbiak caah kan i tthen, tehte minung 6 mit in a hmu i hna in a theitu an um ve. Hi kan i tthenmi hi kanmah pahnih lawng siloin anmah lei he kanmah lei he cingla sahlawh nih theihpi bu tein kan i tthenmi a si. Kan kar ah zeihmanh a um lo i a dih cikcek.\nNaomi Par Tha Sung Nih Patung A Helh i a Thluk timi le Bawi Thiang Bik Nih nupi a neih ko bu in nu ai duh timi kong ah: Naomi Par Tha Sung nih hin a ka helh bal loh, keimah nih nupi caah ka duhmi a si caah thlacamnak he ka helh i ka duhmi a si. Caan saupi thil sining a hlat i tlangval dirhmun ka sinak tehte he ka um a fian hnu ah a ka duh ve mi a si. Pathian hmai le minung hmai ah Mi patung chut a si lo i, mi tlangval helh a si lo. Cu hnu ah ka chung le he lungrual le lungtling in kan hal hna i kaphnih lungtling le hmai i hoih tein i umh kan i timh hi a si. Pathian hmai le minung hmai ah mi patung aduh lo, a duhmi pa hi tlangval ka si caah a ka duh ngam ve i kei zong nih ka caah a tthabik tiah zungzal caah kai thiimmi a si. Kei zong ka phohpian lo i, DL neih cuahmah bu ah tlangval dang a chawn khomi tu kha phohpian timi cu a si. Tlamtling hna hlah seh tiah nahchuahnak setan lungput he mi patung chut phohpian a kan titu hi zaangfak tuk na si, thla kan in campiak. Hmailei zong ah mi nahchuak pawl le khawchia ruahnak a kengmi minung tampi an rak chuak te kho men, zaangfak tuk an si caah thlacamnak tu in lehrulh an hau.\nBawi Thiang Bik nih Naomi cakuat kha mi vialte a hmuhter hna timi kong:\nKan i duh hlan ah ka Dawt tiah a ka auhnak ding a umlo, a um lo bakmi midang hmuhter awk a um lo, a um ko tiah le a tuah ko tiah a ka titu fake acc ai tuahtu nangmah kha na mui i langh ngam law tehte he rak chuak. Za Peng Lian tiah fb fake acc i siam in lih le hrokhrol in a kan ti tu nangmah le a dang fake acc ai tuahtu na hawi, nan ngamh i a hmaanmi nan dirpi ko a si ahcun ziah nan hmai nan mui nan sinak nan langhter lo??? A dikmi thil na ttanh i na post ko ahcun ziah Za Peng Lian tiin fake acc cu nai tuah? Rak lang ca, kan call lenmi na tlaih duh lo a hmaanmi kongah ziah call cu na tlaih ngam lo?? ka inn ah teh ra ngam in thil cu i ceih na ngamh lo maw? Mualphoh hei ti phun in a silomi na aupi mi kha na tha lam a ba i zaang zong na faak tuk, Khrihfa a simi zumtu cu na si ve ko lai tiah ka ruah, na rian a silomi na tuah.\nNote: Fake acc in ai tuahmi Za Peng Lian amah bak ka call i a tlaih duh lonak le, cakuat cheukhat pawl ka rak taar chih. Cun, a deu in fb ai tuahmi dang nih nahchuahnak bia nan ttialmi zong ka van taar chih, ka taarmi ca he pehtlai in ka ttialmi an si hna. A tawifiannak in ka ttial caah tling lak in theih a duhmi nihcun ka inn ah hal khawh ka si.\nMedia chiava luklak le Fake Acc adeu luklak nih nan post i nan peh sauh men ding ah hi ca hi ka ttialmi a si lo.\n“Biatak kan ttanh hi miphun le biaknak nih kan thazaang asi”\n“Biatak cu ai thup lo i a sining tein ceunak ah a lang ngam, asinain mi tthalo le mi hrokhrol cu i thuh bu le zaam buin muihnak ah a tla”\nCredit: BAWI THIANG BIK\nPublished in Capar, Hmuhning, Milar news and Uncategorized\nOnline A Ngaknu Muisam A Hmuh Hnu Cun A Dai Colh Bak!\nLungkuai Caan Ah Tuah Ding Le Tuah Lo Ding Ti’n Roland Fambawl Nih A Tial Mi Hi Rel Phu Taktak A Si\nNa Naupa A Hmetter Tu A Simi I Ralrin Awk Taktak Thil 5\nHi Bantuk In Na Fa Tthut A Hmang Ahcun Na Theih Dingmi Cu


COVID-19 lakah Rakhine Kahdohnak nih Ralzam Thong tampi a karhter chin – THE CHINLAND POST\nCOVID-19 lakah Rakhine Kahdohnak nih Ralzam Thong tampi a karhter chin\nSalai Bawi Lian Sang|TCP-Kalay| September 4, 2020 — Rakhine Ramkulh ah COVID-19 pulrai zawtnak an karh cuahmah lio ah Kawl Ralkap le Arakan Army (AA) karlak ah kahdohnak a tam chin caah ralzam a thong in an karh than tiah theih a si.\nTuzarh chung an i kahdohnak ruangah a thimi, hmapumi le tlaihkhihnak a tongmi an kharh than caah Kyauktaw peng chung khuami pawl an khua chuahtakmi an tamnak a si tiah Ko Zaw Zaw Tun nih a chimmi cu September 2 ah VOA nih a langhter.\n“Tulio ah Kyauktaw peng kahnak ruang ah khuate (7) ah a um mi mitampi cu khuate he aa naihnak ah ralzam in an tli. An thutdirnak le eidin harsa ngai in an um. A tu COVID-19 pulrai ton lio can a si caah an harsa khun. Atu a zaammi minung 4,000 hrawng an si” tiah Ko Zaw Zaw Tun nih a chim.\nRakhine Chin IDP/7Days\n“Nihin zingka in an tlik hi a si. Zeiruang ah an tli tiah cun Kawl Ralkap nih meithal ngan (Miakpi) le Meithal in khuachung an lut i an hun kah. Mizapi sin checkhlatnak an tuah ruangah khuami pawl nih an tih hna ruangah pawngkam khuate a dang ah an tlik nak a si. Ka ruahnak ah minung 5,000 hrawng an si men lai. Tazi le Shwepyithit an dih lak an si. Tuzarh ah an i kah ruangah Kyauktaw sizung ah aa thlopmi zong an um tiah” Kyauktaw khuami U Kyaw Hlah Myint nih a chim.\nCOVID-19 zawtnak Rakhine ram a karh lio can ah ralzam 200,000 hlei an um cang. Hi hnu ralzam an karh rih ko lai tiah Ko Zaw Zaw Tun nih a chim.\n2020 September 3 tiang ah Vawleicung ah COVID-19 pulrai zawtnak ngeimi 26,062,946 in chung ah Ramkomh Kawlram (Myanmar) caan zan 8:00 PM MRTV thawngthanhnak ah Myanram ram COVID-19 zawtnak a ngei 1,111 lak ah Rakhine ram ah 496 le Yangon 464 an si tiah thawng kan theih.#\nCc: VOA Burmese News\nPrevious President U Win Myint nih Kayah CM phuahnak ca a chuah: Mirangca thawngzamhmi ah cozah nih an palh\nNext NLD cozah kum 5 chung ah Chief Minister 4 an rian in dinhter an si


Pa Pawl Lawng Nih Rel Ding; Na Nupi/ Na Dl Lunglawmhter ning Phun 12, Na Zulh Khawh Cun Na Chan Chung Nai Nuam Bak>>>. – Onlinenungak\nNu Hi Dawt aduh tukmi an si caah, na nupi si lo le na nungak lawmhter zia na thiam ah cun na nun chung vanram na hluan ko lai. sinain nupi le nungak lawmh ter na thiam lo ah cun na nun cu nifati hell a lo ko lai. cucaah, na nupi si lo le na nungak lunglawmhter na duh a si ah cun hi tihin rak tuah ve hrim hrim hmanh.\n1. A Hna hram tein “kan duhtuk” ti lengmang, cu lawng si lo in midang nih an hmanh lengmang mi auhnak bantuk in auh ve lo in ” Boihte, Nunu, Darling” ti bantuk in au hmanh an duhnak a zual lai.\n2.A ruah Lo piin laksawng cawk piak peng. Nu Cu An duh mi an kan hoh hlan le an chim hlan i kan tuahpiak mi hna nih khin a lawmh ter tuk hna in na dawtnak a let hnih in an dawt lai.\n3. na fale sin ah ” Na Nu Bantuk in nan fel lai” tiin na fa le hmai ah ti lengmang.\n4.A Duhbik mi ei le din na theih mi cawkpiak pah lengmang.\n5. Mipi Hmai ah A Kut tlai law kal pi leng mang.\n6. A pawng te na um ko nain, kan ngaituk tiah ti leng mang.\n7.Rian A Tuan cuahmah Lio ah Zei dah kan bawmh lai tiah hal lengmang, cun hl lawng si lo in a bawmh zong bawmpah lengmang.\n8.cun Dawr a kal tik ah lungsau tein zul lengmang, cun phaisa tlawm te lawng na pek a si zong ah na duh mi te kha i cawk ko mu tiah a caah zei hmanh na ui lo zia kha hngalh ter peng.\n9.Cun Ai Tamhmawi Caan ah Aizaw Vancung in na tumnak a sau maw? tibantuk uarngai le uangngai in Fak lengmang.\n10. Na Nupi or na nungak hmai i na um lio theng te ah a nu le a pa phone chawnbiak khawh i zuam law chawn lengmang fawn hna. A mah Na duh le na dawt bantuk tein na nu le a pa biapi an chiah hna zia kha hngalh ter.\n11. cun leng nan chuah caan tete ah mintamin bantuk in hman i thlak ta u sih tiah hmanthlak pi lengmang.\n12. Keimah theng te nih nangmah ka rak in co hi cu aw, chuahchan ngeitak ka si, a tu hi ka mang cu a si lo ti ti bantuk in a cung i na duhdawtnak le na uanthlar pi nak kong kha chim theu lengmang.\nMi Zei Nu Poah poah caah sii tha bik cu duhdawtnak, dawtnak le duhsaknak le ngaihvennak hi an si. a dik le dik lo cu nu pawl nih an theih lai cu!. Hi Tuah ding 12 tuah khawhnak ding ah B.A Degree a hau lo, Mirang holh thiam zong a hau lem lo, na tha chuah zong a ahau mi a si lo cucaah pa pawl rak rel hrim hrim law rak tuah ve hrim hrim.


CDM lawngcun ralkap doh a har cang lai, CRPH nih phundang deuh in khua akhan colh a herh (Rolian) – Onlinenungak\nBy chin tawi on March 4, 2021\nTutan hi CDM cawlcanghnak thazaang a van thawng i ralhrang ralkap thazaan zong khat lei cun a van thawng chin ve. Hriamnam ngei hrat cu vawlei in siti loin van in tuk hnik aa kan timh cang.\nCDM nih zeitiang a nguh lai chim chung khawh a si lo. Athi mi milu cu akarh lei a si fawn cang. Nihin ni tiang a thi mi hna hi, kum upa an um tuk lo. Mino tete ramkheel zong a ruat tuk rih lo mi, hmailei kan ram caah keeng ruang le shut tung bantuk a site ding mi deuh in an nunnak a liam. A cheu hliam an tuar, pumtling lo dirhmun hna an phak sual ahcun an nih caah hi vawlei nun hi ahar tuk an ti sual te lai ruah lo awk a tha lo.\nCDM cu pehzulh a herh, asinain CDM lawng in theipar taktak zun awk a um lai lo. UN le ramcang hna nih le anmah policies ning tein rian an tuan ve fawn lai. UN zong nih, ICC le ICJ biachah ning zoh hmasa in rian a tuan te hnga. ICC le ICJ cawlcangh ning zong nihin mipi nih kan duh ning hoih zulh lo in anmah rikhiah mi chung in an cawlcang lai. Cu hnu ah UN nih a tha a rem a ti ning in a hei cawl te hnga. Hi karlak caan ah nunnak zeizatdah adih rih lai i hliam tuar ruang ah pumtling lo dirhmun zeizat dah an um te hnga ruah ah ngaih a chia.\nAtha bik tiah ka ruah mi cu, CRPH nih hin a rannak in tlangcung hriamtlai le mipi he khua khang colh hna seh, ramchung ral (civil war) hi van chuak lawlaw sehlaw kan lam caan atawi deuh hnga.CDM lawng cun, caan tampi a dih, phaisa thazaang a dih, nunnak tamtuk a liam manh, harnak tong le hliam tuar an kar manh tuk lai i a donghnak ahcun mipi kan lung a dawng sual te hnga maw ruah a herh ngai.\nCRPH nih direct in UN lei lawng a chawnh mi hna hi a lam sideuh rua lo ee, Ramchung miphun tling he tan lakti ding kan tuanvo sersiam dih hnu ah tuah tuan i a pin lei ca tu khi UN lei hna ah lanhter ding asi hnga lo maw? ram inn pa si mi Asia ram nih le an kaa lawng in khua an khang, zumh awk an tha lo, nihin ni tiang ralhrang ralkap nih thil sual tuah an tih lonak hi Asia ram mi nih that hi in an thloh hna lo caah le kan ram buainak biapi ah an chiah lo caah nihin tiang thil sual an tuah ngam nak a si.\nCucaah ram mi nih raltha te lawlaw in civil war chuak lak in kan nor a herh. Ramchung mipi, Hriamtlai hna he kan tnti ahcun civil war a si hnga i UN zong leklak tiah aa hnawh ko lai. Civil war cu kar khat te lawng aa duh ti awk a si ko cang. Thil har tuk zong a si lo. Civil war a chuah hnu lawng ah hin kan lam caan a tawi bik lai, kan can hman ning a rang deuh lai, kan hlawh tlinnak lam zong a si deuh lai tiah ka ruah.\nCrd: Ro Lian\nRF: The Voice Of Democracy


Miss Myanmar Sinin Thazaang Laknak – Hakha Cherry\nMiss Myanmar Sinin Thazaang Laknak\nZei ruangah dah mah hmanthlak thengmang te ka hman ti a si ahcun a hnuk zawn i hma pe te khin thazaang i lak cio hna u sih ti ka duh.\nMiss Universe 2021 zuamnak ah top 21 tiang a phan i Laithil aa aih ruangah best costume (ai dawh bikmi a ṭha bikmi thuam zong a hmuh chih).\nThuzar Wintlwin hi kum 19 a si lio, model ṭuan aa thawk kaa kaa ah a hnuk ah a bomi a um i cucu a ngan chin lengmang ruangah siibawi te nih na hnuk hi na khuai lo ahcun cancer zawtnak ah ai cang lai tiin ralrinnak an pek i model a ṭuan cuahmah lio ah a hnuk cu an khuai piak. Nungak pakhat a sinak dirhmun in hnuk cungah hmape um timi cu a caah ngaihchia ngai ngai a sinak le a harnak kong pawl zong amah pumpak in a langhter.\nModel cu kan theih cio bangin hnuk hi a biapi tukmi a si. Hmape pi he hnuk cung cun langh lengmang zong cu ningzak thil a si ko nain a lung a dong hlei lo. A donghnak ah cun hnuk cancer a ngeimi hna caah thazaang peknak (breast cancer awareness) zong a tuah chih beh. A tonmi zawtnak ṭha lo kongah a lung a dong bal lo i a donghnak ah cun Miss Myanmar a ngah i Universe ah top 21 a phan behnak a si.\nCun atu hi Kawlram buainak kongah biafak bakin vawlei cung ah Kawlram kong a thanh i Miss a sinak kha mah pumpak caah i lak loin ram daihnak caah a hman. A donghnak ah Ralkap cozah nih tlaih dingin nawl an chuahpiak beh.\nCun, a sunglawi tukmi Miss zuamnak zaan i a hruk dingmi thil pawl vialte cu vanlawng tawlreltu nih an thlaupiak i, aa hrukmi thil bak he lawng a tlunnak hotel a phan. Mah zaan i aa hruk ding thuam vialte cu a tlau dih tikah minung sinak in a ngaihchia in a lungre a thei lai ti a fiang tuk. Miss zuamnak thuam hna cu fawi tein tuah khawhmi a si lo tikah zaangfak tuk khi a si. A cheu nih ralkap cozah tuahsernak a si ko lai tiin a ruatmi zong an um len. Nain a lung a dong hlei lo. Hmaipanh tein a um zungzal i US Chinmi hna dawtnak ruangah Laithil dawh tak tak a rannak in an va chang i cuticun aa zuam kho i a donghnak ah best costume a ngah beh. Top 21 a phak tikah tuanbia thar zong a vun ser ṭhan.\nHi kum note a simi Myanmar Miss hi mirum pi zong a si lo. A nunnak ahhin harnak phun phun a ton ko. A nunnak himnak le a ngan dam lonak le a herh tukmi tlaunak nih a nunnak ah harnak a pek ko nain a lung a dong bal lo i za cang seh tiah a duhmi kha a ngol lo. Cu nih cun Kawlram miss lakah mipi thinlung a lak biknak a si.\nKanmah kan nunnak cio zongah caan tampi ngandamnak he a dang dang he hnahnawhnak kan tong ko lai nain lung dong lo tein hmai kal hi hlawntlinnak nganpi cu a si ko.Credit-Theitlei Le Cawnpiaknak\nConlo & Cawngnak Puan Thawhkehnak Tuanbia\nBreakingNews: Loklung Khuami Ramlak ah an Zaam Dih Hna


India Nih Frane Sin In Ralfale A Cawk Le Cangka China Hronak Ah A Hman Cawlh - Khuaruah Har News\nIndia Nih Frane Sin In Ralfale A Cawk Le Cangka China Hronak Ah A Hman Cawlh\nIndia nih Frane sin in Ralfale a cawk mi 5 akutcung a phanh le cangka a ralpa China hro nak ah a hman cawlh. India nih Frane sin in a cawk mi Rafale cu US dollare 9.4 billione man hrawng a si.\nIndia nih Frane sin acawk mi Rafale cu ai uangthlar ngai nain China nihcun zei huaha ah a relpiak ruam lo. China nihcun India nih Frane sin a cawk mi Rafale nihcun China’s J-20 a tluk naisai lo tiah a hei ti hnawh men ko.\nChinese expert hna nih an chim ning ahcun Rafale tham cu third-plus generation fighter jet lawng a si tiah an ti, fourth generation J-20 atluk naisai lo tiah an chim. China nih hiti hin chim ko hmanh sehlaw India nih cun ai uangthlar ve caah China tlerhkhawnhnak ah a hman cawlh bak ve ko.\nZhang Xuefeng, Chinese military expert hna nih India nih air force hna nih SU-30 MKI fighter jets an ngeihmi nak in Rafale cu performance areas ahcun a ttha deuh ko nain fourth generation 1 lawng a si tiah an chim. One fourth of generation nihcun zeipipa khi an tuah khawh mi a um hlei lo tiah an chim fawn.\nChina le India hi biatak tein an pahnih karlak ah hin raldohnak chuak sual sehlaw zei deuh khi dah nang na zumh deuh mi si. India ngai ngai nihcun China cu a tei khawh na zum ve maw? Keimah zumhnak ahcun India nihcun China cu a teinak ding lam ka thei bak lo.\nKan hnung lei an buai nak hna kha hei ruat hmanh law India ralkaap nihcun China ralkaap cu raldoh chim le vuak hmanh ah an rak tei bak lo timi cu hmuh khawh a si. Tutan India nih Frane sin in a cawk mi Rafale hna hi China nih cun zeitesen ah a rel piak bak lo.\n← R.I.P: Hi Tluk Kan Vawleicung Thawngpang Chiat Lio Ah Kan U Nau Pa Pu Lian Sang Nih Mual A Kan Liam Tak\nSecurity Law Thar Zulh Duh Lo Ruangah Hong Kong Collage Sianghakchia Mi 4 Tlaih An Si →\nSalai Lungthli Tum Nih Ngun San Aung A Ti Ning Cu Ngun San Aung Caah Cun Ningzak Bak A Si\nAmah le amah actress sidingah arak iruah ballo nak kong aphuangtu Khin Thazin\nApril 16,2020 18:16 pm i Halkha Lii aahnin mi cu afak ko ti long na theih sual ah a video in rak zoh tthan hmanh arak fak ngai ko\nBREAKING NEWS: CONGO RAM AH EBOLA ZAWTNAK A CHUAK TTHAN HOI\nBreaking New: Mi American Missionary Pilot Accident Ruang Ah A Nunnak A Liam


Khah! Chinmi Hikong Ahhin Kan I Ralrin Taktak Aherh Cang Esther Zong Nih A Duh Bak Lo Hih – Chin World News Evening\nKhah! Chinmi Hikong Ahhin Kan I Ralrin Taktak Aherh Cang Esther Zong Nih A Duh Bak Lo Hih\nNovember 2, 2019 November 2, 2019 Salai Van Music and Videos\nLaimi/Chinmi biachim holh rel kan i ralrin ngaingai a herh cang. Mi ttanhcia kan thiam lo kan pical lo tuk. Tutan ah kawlram ah tuahmi hlasak zuamnak Myanmar Idol ah Chinmi chungin kan fa kan nau pathum nih an kan zuampiak khawh ve i lawmh a um taktak. An pathum tein atutiang cu an kai rih. Top 10 ah an i tel ve cang.\nChinmi kan nau le a kan zuampiak khomi hna hi, Esther Dawt Chin Sung, Benjamin Sum, Yaw Kee hi hna hi tutan Myanmar Idol zuamnak ah a kan zuampiak khotu an si. Top 10 thimmi chungah an pathum tein teinak an hmuh. Tutan kan vun chim duh bikmi cu zeidang siloin vote peknak kong chim kan duh.\nCu konghe pehtlaiin Esther Dawt Chin Sung nih atialmi zong kan rak chiahchih. Vote kan pek tikah pengtlang hoih in le Hakha Thantlang hoih in thazaang pe hna hlah usih! Minung ziaza ah cun a um phung si ko. Asinain tutan an Myanmar Idol a kan zuampiakmi hi Hakha Thantlang ti lungput in le Pengtlang mintthater duh ah si lo. Chin Miphun mintthatertu ah a si deuh. Cucaah Hakha Thangtlang hoih Vote na pek ahcun na palh lai khah!\nZuamnak timi cu an thiamnak in zoh hrimhrim ding an si. Kan unau an si ko hmanh ah zuamnak timi cu dinfel ngaingai a hau. Judges pawl zong nih ttanh hleimi an ngeih awk a si hrimhrim lo. Tutan i Judges a ttuanmi hna zong hi Khrihfa zumtu an si i ttanh hleimi an ngei lo. Zohchun awk tlak taktak an si. Cucaah Mipi hna nih Hakha, Thantlang le Pengtlang hoih in ttanh hna hlah usih!\nChin Miphun sinak in le Chin Miphun unau sinak tu in ttanh deuh hna usih! Hakha, Thantlang, Falam, Mindat ti lungput um hlah seh! We Are One In Chin (Miphunkhat) kan si timi lungput he tuin ttanh deuh hna usih! Esther hrimhrim nih Hakha, Thangtlang timi lungput in ttanh a duh hrimhrim lo. Chin Miphun sinak bakin a duh. A dikmi ttanhnak a duh cucaah a ttanh zia kan thiam ngaingai aherh. Esther nih a ttialmi rel khawh asi.\nEsther nih attialmi: Chinmi cu lai hritlai phunkhat kan si ko ee. Keimah zong va tla ning law Ben le Yawki cu tha ka pek ko hna lai ee. Kanmah unau pathuam kan i zuamnak ah hi bantuk miphun kan i ttenh dihnak hna a chuah sual ahcun a zuammi kannih unau rual hi Chinmi caah Miphun tthen tertu men kan si lai ee.\nKhah Esther Dawt Chin Sung Nih Benjamin Sum Le Yaw Kee Kong Fianghlang Tein A Chim Cang


Maw laimi hna kan umtu ning hi i ralring deuh hna usih!! – Thechinlungnews\nMaw laimi hna kan umtu ning hi i ralring deuh hna usih!!\nLaimi hi Pathan nih a kan dawt i hmunkip ramkip ah kan kal cio kan tuntuk khua sa zong Lai tlang ah kan um lio nak cun a tha a fim zong kan fim hawi hmuhkhawh lo mi zong kan hmuh khawh ve cang , fimthiamnak lei zong in lai mi kan men ti lo, hi hi Pathian dawtnak le thluahchuahnak thawng in a si.\nPathian nih tluah a kan chuah lio caan ah a hlan lio kan nun le kan si ning i philh in duh Paoh in a nung mi kan tlawm ti lo sualnak Phun zakip kan tuah , ruah bal lomi fihnung thil a si mi zong fawi tein kan tuah cang cu caah kan i ralring tak tak a ho.\nA tutan Lai pa pakhat nih mirang nu sin ah a fanu a chiatha a tawngter lio Video cu mirang nu sinah a kuat i mirang nu nih a thin a hung tuk i Fb ah a post, “hi pa hi nan theih ahcun , na fa le kha a mah a neihnak ah umter hna u ,US ah na um lo mi cu na van tha Um law cu kan report cang lai tiah a ti.\nBe the first to comment on "Maw laimi hna kan umtu ning hi i ralring deuh hna usih!!"


Thlathum Chung Kahdohnak Chungah Ralhrang 1700 Leng An Thi I Mipi 431 Nunnak Liam – FIAKFAIROCK\nThlathum Chung Kahdohnak Chungah Ralhrang 1700 Leng An Thi I Mipi 431 Nunnak Liam\nJune 1 thok in August 31 tiang ah thlathum chung kahdohnak chung in Myanmar ram chung ah hriamtlai hna kar ah kahdohnak 1171 a um i ralhrang minung 1710 an thi i mipi lei in 431 an nunnak a liam tiah NUG cozah nih a thanh.\nMahlawng si lo in hriamtlai hna he kahdohnak ah ralhrang lei in minung 632 an thi i mipi lei in minung 184 nunnak liam le hliam a hmu mi zong an um tiah an langhter. Thlathum chung ah ram chung hriamtlai vial te kahdohnak chungah ralhrang 509 an thi i 214 hliam an tuar mipi lei in 14 an nunnak liam i a hliam mi 17 an si tiah NUG nih a thanh.\nMipi hna duhlo nak an langhternak ah ralhrang lei in 994 an thi i minung 349 an i hliam ban tuk in mipi lei in minung 85 an nunnak liam i minung 34 an i hliam tiah an langhter. Ramchung vialte zatuak in i thah nawnnak ah ralhrang 102 an thi i 19 an i hliam,mipi lei in 14 an thi i 7 an i hliam.\nRamchung vial te zatuak in bomb puahnak ruang ah a thi mi ralhrang lei in 65 an thi i 47 an i hliam, mipi lei in bomb puah ruang ah minung 15 an nunnak liam i minung 35 an i hliam. June thla thok in August thla chung ah ralhrang nih mipi hrem ruang ah minung 302 an thi i 91 an i hliam tiah NUG vuanci lei nih a thanh.\nThlathum chung ah ram chung zatuak in ralhrang anmah le anmah an i kahnak ah ralhrang minung 37 an thi i minung 2 an i hliam. Ralhrang anmah le anmah an i kah nak ruang ah mipi lei 1 a nun nak a liam.\nJune thla thok in August thla 30 tiang ah hin thlathum chung ah rampum pi hriamtlai an karh i August thlachung kahdohnak tam bik a um tiah an thanh. Mah leng ah ramthen le ramkulh vialte chung ah Sagaing ramthen chung ah i doh nak tam bik a um i Kachin ramkulh ah hriamtlai kahdoh nak, Sagaing ramthen ah mipi hna dohthlen nak caah kahdohnak tam bik an tuah i Yangon ramthen ah bomb puah nak tam bik aum.\nJune thla in Aung thla 31 tiang thlathum chung ah Myanmar ram chung ah hriamtlai kahdoh nak le thahnawn nak voi 1171 a um .Mah i dohnak chung ah hriamtlai i kah nak 180, mipi duhlonam langter nak hmun ah 157, Bomb puah nak 280, ralhrang nih mipi tukthah nak 309, ralhrang an mah le an mah i kah nak 18 a um tiah an langhter. Credit : The Chin Post\n← Falam Peng khua 3 nih zaan cacawnnak an hon\nCDF Kanpalet Le Ralhrang I Kahnak Ah Ralhrang 3 An Thi →


Biden te chungkhar hi lainawng chungkhar pei an si hi – The Cherry Par\nBiden te chungkhar hi lainawng chungkhar pei an si hi\nJanuary 4, 2021 Cherry News\nBiden te chungkhar hi lainawng chungkhar pei an si hi! Anmah inn chung a tang cem dot (basement) ah mi pakhat a thimi hi media pawl nih an thuhpiak nain nai hrawng cu a thlithup in an tuahmi thil tampi atu le atu a lang chin lengmang ko cang. Thil tha lo tuahmi hi a zungzal in thuh khawh a si lai lo.\nTrump Dirkamh Duhlotu Pawl Inn; Nancy Pelosi inn ah cun cahang sen in thi bantuk in ca an tial pinah, vok lu an suaipiak rih. Cun Mitch McConnell inn kutka ah cun khawika dah ka tangka a um tiah an tialpiak ve. An pahnih in thinphang taktak in an um cang. Mipi nih covo a simi Trump nih minung pakhatah thazang peknak lungthawnternak $2000 cio tal cu co hnasehlaw a timi an duhlo, a tu cu an inn ah ca tarpiak an si cang.\nGeorgia Cu Trump Ta A Si Cang lai. Georgia election data reveals 17,650 votes switched from Trump to Biden: Data scientists, Georgia cu an duh zong duhlo zongah Trump ta si cang lai. Hihi tehte fekbikmi a si cang caah scientists nih a hmuh chuahmi diktakmi cu a si cang. Zeitik caan poahah khuaika hmun poahah kan i zohter hna lai an ti cang hna. Joe Biden nih Trump cu Electroral College vote in 11,779 in an rak teiter chung lih in, cu a rak si. Na in atu scientists Data nih 17,650 an hmuhchuah tikah, khuaruah har a si cang. Tuchun karak chim cang kha.\nTrump vote cu 2,461,854 i 17650 kan fongah cun= Trump Vote 2,479,504 a si cang lai. Joe Biden vote cu 2,455,983 a tang canglai tinak a si hnga. Trump nih vote 23,521 a teithan cang lai hihi a dikbakmi an chuahpimi keimah nih ka vun tuahpiakmi cu a si. Zapi lungfiannak caah. Hihi Vote relnak seh an thialmi longlong ka chim rih hi mu a tam tuk lihmi. Ted Cuz hruaimi hna: 11 Senators Now REJECT Electoral College Votes! Ted Cruz REJECTS Electoral College Votes! hih a thar te bak a si. Tuzanlei ka chimmi kha asi.\nJoe Biden caah cun zei lam taktak hmanh um dawh a si ti lo. Ted Cruz nih a hruaimi hna Senate minung 11 nih an dirpi cang caah , Joe Biden caah cun a harbik lamah ai tap cang lai. USA ithimnak lih in vote fiar cu anmah thlaknak le min chiatnak le sunhnak ah a cang than cang. Nancy Pelosi innah vok lu an suaipiak hawi cahang sen in. Ca an tial chih rih. An lo ko cang.\nRelchap; Trump Le Melania Trump, Trump Le Melania Trump cu caan zei mawzat lakin Florida ah an um. Atu cu Florida in innrangpi panh in an lawithan cang. Trump 2021 President a sithan lai cu remlotu caah cun khinlung an tuar kho cio lailo, kumpi kumli chung cu hartuk in inthan ko cang lai. Abik in Democratic pawl le Joe Biden dirpi tu caah cun hramlen ve cang hna lai. Arizona cu Trump ta ah ruah a si cang. Atang youtube hi zoh law, twitter an tialmi le an biachimmi pawl le tehte an ngeimi zoh ve te.\nThawngpang Thar Tuzanlei, Arizona cu vote dottlahnak ah hrawkhrol a tamtuk cang. Vuihnih a votemi an tamtuk cun umnak ngeilomi mi tamtuk kan hmuh chuah, hihi maw zalawnnak ram cu a si awk a si. Lih in vote thlaknak tuahter hi maw democracy cu a si. Kan ngol naisai lailo, a hram kan awtka long a si. Nan rian kha tha tein tuan u, biaceihzung rian a tuanmi pawl. Na rian kha tuan.\nUmnak a um lomi pawl zeiruangah USA president ithimnakah vote thlak a ngah lo, Minung pakhat min in vuiruk a votemi hna an um, hihi maw a siawk cu a si. Lih hi ngol zawkzawk u. 100000 renglo lih in an votemi kan hmuh chuah dih. Hinak tamdeuh kan hmuh, Hihi maw democracy ram i president ithimnak cu a si awk cu a si. A rannak in ngol u, kanmah kan president cu Donald J Trump hi a si. Hi bantuk lih kanhmuh tikah kan thinlung a fak, kan lungtha a ba.\nAhram kan awtka long a si, kan ngol naisai lailo. Hinak lih a tamtuk nan hmuhmi kan chim u! kan a dawmi nih kanram kan dirkamh a herh cang. Arizona a um lomi pawl zeiruangah dah USA president ithimnakah vote an cohlanpiak hna state le Coutry riantuantu nih. Lih hi ngol cang u!. Thildik an hmuh ko an theih fawnko nain lih nih thildik fiar an timh.\nPathian Khuakhan Piakmi Chungah Kan Leng. A chuak laimi nausem dihlak, nanmah an dirkamh tu dingah Pathian nih Donald J. Trump cu inn rangpiah a thutter rih ko lai. A chuak laimi mifim tampi le mithawng ramdawtu le Pathian riantuantu dingmi khrihfa ram akauh tertu dingmi, nu pawchung ai sem laimi pawl, nan ralpa sehtan nih hrawh an duh hna nain nanpa caanah Pathian nih innrangpi ah Trump a thutter rih ko lai.\nA hohmanh sersual kan um lo, a hohmanh kan nu le kanpa nih an sikhawh tuk caah sermi kan si hna lo. Pathian khuakhannak longte kan si dih. Kanmah duh kan nu le kanpa duhning in sermi kan si hna lo Pathian khuakhan dih a si.\nVulei killi kanphaknak zong hi a ho thawnghmanh an si lo, Pathian khuakhan piakmi le planing tein a kal ummi kan si dih.\nCawnnak nih mi a sersiam lo, thiamnak nih mi a remh kholo, Pathian longlong hi kan zeizong zeizong sertu a si. A cawnglomi zong an thiamtuk thiamthiam. A nungmi kan dihlak, Pathiang thawng in a nungmi kan si dih, kanthaw kan chuahmi tiang ngeitu Pathiana si.\nTrump Cah Van Kaupi Ai awng; Tuchun cu Georgia State ah mipi theihin Rudy Giuliani le a hawi le pawl nih bia a chimthan, hitluk lih le hrawkhrawl thil hi kan chem dih lai a ti. Mithi cia vote an tuah. kumtling lo vote a tam tuk. Cun SD card cu Country pakhat ta khat an lak i, a dang country ah vote an va luhter than rih. Theihdih a si cang.\nHi bantuk in hitluk lih in tuahmi hmuhko nain zeiruangah State nih Certified a tuah khawh, a tuah kho lo. Lih hi hmuhfiang dih a si cang an ti. Mithi vote cu 10315 an si. Hi bantuk mithi vote hi ningzak a si a ti. Senators REJECT Electoral College Votes! Hihi na hmuh ko lai. State pa 6 ai thuimi pawl Electoral vote cu san atlaiti lailo, Lih a tamtuk caah.\nTrump caah cun kutka kaupi ai awng cang luh lawnglawng a tang cang. Joe Biden caah cun tlakrawh chah taktakmi cal in va vih he ai lo cang lai. USA president ithimhlan kha a ngai tuk cangf lai. A mawh lo lih a tanh i a dirpimi cu chitkhat te cu a hunglar ta i an dih zau. Nikhat hmanh president tuanmanh lo mi cu ka chunmang a tling taktak cang lai. Mike Pence kutah thil tampi aithleng cang lai. An duh zongah ce pa an duh lo zongah ce pa.\nKa Thinlung A Ni Cang; Kumpi kumkhat kan ni ngeih tukmi Merry Christmas cu a liam ruangmang ko cang. Kanmah Family zong nuam taktak in caan kanhman hnuah nihin cu kan tlungthan cang. Ka hawi le USPS nih nan address an ngeilo, sa ka kahmi kan kuat hna lai ka timi kha ka kiarpi than dih. GPS ka hal i kathei hna lo a ka ti hi ka kiarthan heheheehe. Kha kumthar deihnak le lawmhnak nan cungah tlung ko seh. Kaa ngeih taktakmi cu kan phan dengmang cang. Kum 4 chung kan pu Trump nih a pehthan lai ti a si ko cang. Kan i nuam hna lai. Democratic pawl cu tahlai nihchuak an lo ko cang lai.\nJoe Biden te chungkhar cu an sining phuan dih a si cang, an fapa sining zong phuan dih a si cang caah, a zei tin in i phehawk a um tilo. An caah ruahchannak a dih cikcek cang. An vunghawng an lanhter dih cang hna. Trump a tanh lomi pawl caah cun ekchuak tunglo i taw haiherhvih he an lo ko cang lai. An caah lam pakhat taktak hmanh a um ti lo.\nTrump 2020 Trump 2020 kan ti cang lai. Kan saduhthah a tling taktak cang lai. Trump nih President ka tuan tikah ka tuah lai a timi 10% ah 9.99 a tuah khawh. Pakhat atuah lomi cu Hilary thawng kathlak lai a ti nain atuah lo.\nTrump remlo tu hi an rem lonak bia hal sisehlaw a zei taktak hmanh khi an chim dingmi a um lailo. Lih chim an ti men hnga, an mah atitu khi lihchim deuh an si lai. Zei hmanh chimawk taktak an ngei lailo. Mah belte an thlarau fialtu ai dang caah a si tihi a fiang. Kanmah zong a kan fialtu thlarau ai dang ve. Kha ka bia a sau Trump kong kantial than cang lai. Kathinlung a ni cang.\n← Vice President Mike Pence Le Trump Nih Biden Cu President Elected In Thlak An Timh\nTrump Caah Thawngpang Thar Pawl Hi A Mak Kho Tuk Cang →\nZualko; Pastor Van Uk Thang Nih Mual A Kan Liam Tak Ee!\nKawlram Minthang hlasakthiam Esther Dawt Chin Sung Nih LCTB Sinah Bawmhnak A Pek!\nZualko; LBC EC Upa A Simi Pu Ca Kung nih Mual A Kan Liam Tak Ruangmang Ee!\nOxygen cylinder cawk nak caah MMK 6,000,000.00(6 millions)\nMilley Sui; Kan bia kaa khat nih Midang caah ngeihchiatnak, ningzahnak le thihnak tiang a chuahpi khawh!


Chinland FC nih Paletwa ralzaam caah ting 67 bawmhnak a pek tthan | THE CHIN EXPRESS\nChinland FC nih Paletwa ralzaam caah ting 67 bawmhnak a pek tthan\nChinland FC nih Chiland for Paletwa Program [II] tlangtar in Paletwa peng ah a ummi ralzaam hna caah avoi 2nk tangka bawmhnak a pek.\nBawmhnak tangka cu August 3 ah an pek tiah kan theih.\nRalzaam mipi hna nih an herhhai cawkzalhnak ca ah tiin Chinland FC nih Paletwa peng ah a ummi chungkhar 67 cu chungkhar 1 ah ting 1 cio in bawmhnak a pek hna. Bawmhnak a pekmi zate MMKs 6,700,000 a si.\nChinland for Paletwa program cawlcanghnak ah a tlamtlinnak hnga khua chungah khuami rianttuantu an thiah hna i cutin inn kip an bawmhnak cu an va pek hna.\nChinland for Paletwa program ahhin Chinland FC ngeitu nih tangka aa thawh hmasa i ramchung, ramleng in mi bawmtu pawl nih an thawhmi tangka pawl he a herhnak hmun pawl ah bawmhnak an pek hna.\nAvoi 1nk bik program cu Chinland for Tedim in si i Tedim sizung pi ah bawmhnak an pek. Hi hnu zong ah avoi 3nk bawmhnak pek an tim rih tiah kan theih.\nJuly 3 zong ahkhan Chinland FC nih Yangon Region, Hmawbi khua ah a ummi Paletwa peng ralzaam pawl sinah facang tun (70), chiti, piat, hand sanitizer dur (35), sianginn kainak cauk dozen (56), longyi (35), hni (35), bawlpen, khedan le sianginn hman awk thilri pawl a bawmh cang hna.


Vawleicung Nu lak ah aidawh bik tiah thim mi minung (30).. – DOH PHIT\nJanuary 31, 2019 admin ENTERTAIMENT 0\nMinung pakhat le khat kan i lawh cio lo bantuk in an i dawhnak zong hi an i lo cio lo, asi nain vawleicung mipi hna nih ai dawh tiah an thim mi hna an si. Nangteh hodah ai dawh bik na ti ve.\n30 MOZHDAH JAMALZADAH\nMozhdah hi Afghanistan ram mi asi nain ramchung ral ruang ah a ngakchiat tein a nu le pa nih Canada ram ah an rak zam pi i, atu Hlasa minthang ah ai chuah, a minthannak hla cu “Afghan Girl” timi hla in a minthang mi nu asi.\nAlicia hi Swedish lemcangthiam le Ballet lamthiam mi asi hi minung tampi nih an rak thei lo, Extremely talented in a min zong thang taktak mi pakhat asi. The Danish Girl timi in Academy award laksawng zong a ngah cang mi asi.\nMovies a zoh pah lengmang mi nih cun hodah asi timi cu nan theih pah cio men ko lai dah, Taraneh hi Iran miphun asi i, Iran miphun chung in lemcangthiam bik ah an thim mi asi. A lemcang thiam nak cu mipi zong nih an thangthat ngaingai mi asi.\nNaomi hi cu midah he tahchunh awk tha lo in ai dang ngaimi asi. British Model minthang pakhat asi i atu cu kum 47 si ve cang nain atu tiang zong a duai rih lo mi nu asi.\nAnne hi kum 32 asi cang nain hohmanh nih kum 32 asi lai tiah an zumh bak lo mi muidawh asi. Filipino le Australian cawh asi i, lemcangthiam minthang taktak asi, TV biachimtu ah hmuhkhawh lengmang mi asi, a mi zoh hi zapi nih an celh bak lo mi nu asi.\nManuela hi cu lemcangthiam nak hmanh in princess a lo deuh an timi asi, Vawleicung model minthang pakhat asi i , kum 1977 ah a chuak mi asi, a upa ngai cang nain a body te pawl cu a mak taktak rih mi asi.\nRousey hi cu nan theih tuk cio ko lai, boxing zong ai thong mi asi i, wrestling zong ah ai thua chih mi asi. Boxing thongh zong ah a tthawng bak mi asi i, wrestling zong ah cu thiamthiam.\nElizaveta hi cu Russia lemcangthiam minthang taktak mi pakhat asi ve. A nu le pa zong nih an zoh thla ngaingai mi asi, a thiamnak hi khuaruahhar in a hmang thiammi nu asi.\nKan pawng te ah a um mi India nungak asi, a muidawh nak le iang hna nih Pa zapi zaran cu a uaiter ko hna, ai dawhnak kong chim hi vawlei dongh tiang a dai lai lo tiah an timi nu pakhat asi ve.\nAmerican Model lak ah minthang taktak mi pakhat asi, Rai nih a thli tein ka date sehlaw kan dl cu ka kal tak bak lai tiah ati tu hi an tlawmte lo ti asi. A minthang nak cu Sport Illustrated SwimsuitIssue in asi.\nArabic pop hlasakthiam minthang taktak asi, a mah cu People Magazine nih kum 2006 lio ah vawleicung muidawh minung 50 an rak thiam lio ah ai tel ve mi nu asi. Atu cu kum 41 a tling ve cang.\nVawleicung model minthang taktak mi asi, kum 35 asi cang fa zong 2 a ngei cang, a pumrua dawhnak le that nak cu atu tiang hi model atam u nih cun an tluk bak rih lo mi nu asi.\nModel minthang taktak asi, The Vine le Youtube star minthang asi, a zeidang nak hmanh in a mui le sam, ahhin cun celh awk tha lo bak in dawhnak ai ngeih mi asi. A rian ah teimak tein a tuanmi nu asi.\nVawileicung dawh vial te a tlinh tiawk tluk in ai dawh mi nu asi, nu cheukhat fa zong a ngei cang nain, ai dawhnak hi a ziam kho hrim lo, a nih le bang ahcun a thin hung mi zong an thinhun nak a tlau ter khawh dih hna ti tiang in an timi asi.\nIsrael lemcangthiam minthang taktak asi, a minthan nak cu kan uar ngai mi Fast and Furious timi vawleicung ah minthang ah ai chuah. Lemcang a tuan hlan ah Israel ralkap kum 2 bak a rak tuanmi nu asi.\nAtu lio model lak ahcun uar taktak mi nu asi, Ashley hi lemcang a voikhatnak bik ah aitel khawh nak cu Sport Illustrated Swimsuit Issue le Vogue pawcuang hna in vawleicung minthang ah ai chuah ve mi asi.\nMuidawh pumruatha minthang taktak asi, nain a nih hi lemcang thiam lawng si loin Director le screenwriter zong asi chih. Lemcang lei zong ah khuaruah har in a thiam mi asi.\nGigi hi Model minthang Bella Hadid i a nau asi, hlasakthiam Zayn Mali di a dawtmi zong asi. Kum 2016 chung ah International Model of The Year asi. Muidawh lei ahcun vawleicung dirhmun in 13 nak ah a um lio asi.\nSamsen he cun vawleicung ah amak nak in ai tlak deuh mi an um ti lai lo tiah an ti. Lemcang a thiam ning hi khuaruah har lei bak asi ko, a thiam zong a thiam bak an ti mi asi.Golden Globe Award zong a hmu cang mi asi.\nKum 2015 lio ah Miss Universe asi. A nih hi Filipino le German cawh asi i model zong asi i, lemcang lei zong ah rian a tuan cuahmah mi asi. Muidawh nih hin mi an hip bik ko rua.\nA mit ahhin khuaruahhar asi mi cu, tih zong a nung nain a mit ahhin mi tampi cu an celh lo, kum 31 asi cang nain kum 18 tluk hrawng hrang bantuk in a nonal peng rih mi model pakhat asi.\nMiddle eastern ramchung ahcun a mak taktak mi asi ve. Turkey ram lemcangthiam minthang taktak asi, a nih hi TV series lei deuh in a minthang mi asi. German chuak asi nain kum 19 asi ah a laihritan nak ram ah a kir than mi asi.\nMah nu hi cu nan theih dih cio mi kha asi ko. A kum rup lo in ai sawh bik asi lai tiah an ti mi asi ve, movies lemcang thiam hna lak ah min langsar taktak mi pakhat asi. Fa 6 a ngei cangmi asi.\nAustralian lemcangthiam asi, nain a nih hi America an i thial hnu ah biatak tein a minthang mi asi, a muidawh lawng si lo in a thli zong mak taktak in a tha an timi asi.\nIndian Bollywood lemcangthiam minthang taktak asi, model zong asi i a riantuan nak ah teinak tam taktak zong a hmu cangmi nu asi. Kum 2006 in a nih hi biatak tein a langsar mi asi.\nVawleicung lemcangthiam lak ah a hot bik mi asi lai tiah an timi nu asi, Fifty Shades of Grey timi in minthan hram ai thok ve mi nu asi. A tungtai rem si, a mittial dawh si pa ta u cu a hloh bak ko hna hih.\nA nih hi Harry Potter movies in minthang ah ai chuah mi asi, fapa ngeimi hna paoh nih an fapa caah an duh viar cio lai ti tiang in an timi muidawh asi, an chim ning le bang ahcun a zia zong that pah dawh asi.\nSupermodel minthang taktak bak asi, a ca hrang ah na duh mi chim law na duh mi cu a tlinh khawh lai tiah tiang in an ti mi asi, a rian zong ah teimak taktak in a tuan mi asi, a cheu nih cun vanmi ti tiang in an tip hah.\nNan theih dih cio men ko lai dah, Indian miphun asi i tuchan ahcun muidawh lei in vawlei a uk ti khawh zong asi, ai dawhnak nih vawleicung pa cu khuaruah har bak in a chiah hna ti khawh asi.\nTutan ah aidawh bik tiah antimi cu Beyonce asi, nungak cu a si ti lo, faphir zong a ngei cang mi asi. A nih hi tamh chom le surgery tuah chom lo in mah kokek bak in aidawh mi nu asi.


Deuteronomi 28 (Deuteronomy 28)\n1“ Bawipa nan Pathian aw kha nan ngaih i nihin ah kan pekmi hna nawlbia vialte cu ṭha tein nan tuah ahcun, vawleicung miphun vialte hna cungpi ah khin Bawipa nan Pathian nih an chiah hna lai. *28:1-14: Deu 11:13-17 2Cun Bawipa nan Pathian aw kha nan ngaih ahcun hi thluachuahnak vialte hi nan cung a phan lai i an zulh hna lai. 3Khua chungah thluachuah nan hmu lai i lo chungah thluachuah nan hmu lai. 4Nan pum theitlai le nan vawlei theitlai, nan saṭil theitlai, nan caw karhnak le nan tuu punzamnak cu thluachuah pek a si lai. 5Nan bawm le nan changreu nennak kheng hna cu thluachuah pek an si lai. 6Nan luh leiah thluachuah nan hmu lai, nan chuah leiah thluachuah nan hmu lai.\n7“Nanmah an dotu hna nan ral hna cu Bawipa nih nan hmaiah a sunghter hna lai; nanmah doh awkah lam pakhat in an ra lai i nan hmaiah lam pasarih in an zam lai. 8Nan buk nan han le rian nan ṭuanmi kip ah Bawipa nih thluachuahnak kha nan caah nawl a pek lai i, Bawipa nan Pathian nih an pekmi hna ram chungah cun thluachuahnak an pek hna lai. 9 Bawipa nan Pathian nawlbia hna kha nan ulh i a lam ah nan kal ahcun, nan sinah chiat a ser cang bangin, Bawipa nih nannih cu amah ca i miphun thiang ah an fehter hna lai.\n10Cun vawleicung mi vialte nih Bawipa min in kawh nan si kha an hngalh lai i, an in ṭih hna lai. 11 Bawipa nih nanmah pek awkah nan pupa hna sinah chiat a rak sermi ram chungah khan Bawipa nih nan pum theitlai le nan saṭil theitlai le nan vawlei theitlai ah tam piin an rumter hna lai. 12Nan ram ruah cu amah caan te ah surter awk le nan kut rianṭuanmi cu thluachuah pek awkah, Bawipa nih a ro khonnak hmun ṭha, van hna cu, an hunpiak hna lai. Miphun tampi cu nan coih hna lai, sihmanhsehlaw ahohmanh nan cawi hna lai lo. 13-14Khuazing dang biak awkah orhlei ah siseh, kehlei ah siseh nihin ah kan pekmi hna nawlbia in nan pial lo ahcun, Bawipa nih nannih cu mei ah si loin, lu ah an ser hna lai; a zik ah nan um zungzal lai i a hram ah nan um bal lai lo, — nihin ah kan pekmi hna Bawipa nan Pathian nawlbia kha nan ngaih i fel tein nan ulh ni ahcun, cuticun nan si lai.\nNawlngaih Lonak Theitlai Hna\n15“Sihmanhsehlaw nihin ah kan pekmi hna phungbia le nawlbia vialte kha fel tein ulh awkah Bawipa nan Pathian bia cu zeirello in nan um ahcun hi chiatnak vialte hi nan cungah a tlung lai i an zulh hna lai. 16Khua chungah chiat nan tong lai, lo chungah chiat nan tong lai. 17Nan bawm le nan chang nennak kheng hna cu chiat an tong lai. 18Nan pum theitlai le nan vawlei theitlai le nan saṭil karhnak le nan tuurun fano hna cu chiat an tong lai. 19Nan luh leiah chiat nan tong lai, nan chuah leiah chiat nan tong lai.\n20“Nan ka hlawt caah, cu ṭhat lonak nan tuahmi ruangah, nan rawk i khulrang in nan loh hlantiang, zeizong nan tuahmi kip ah khan Bawipa nih nan cungah chiatnak le hnahnawhnak le hnabeidonghnak a tlunter lai. 21Co awkah nan luhhnawhmi ram in an thianh hna hlantiang, Bawipa nih rai kha nannih sinah a behter lai. 22 Bawipa nih ngornak, taklinhnak, phinnak le niritnak, rocarnak, thutnak le buarnak in an hrem hna lai; nan rawk hlantiang an in dawi hna lai. 23Cun nan lu cung van hna khi dar an si lai i, nan tanglei vawlei hi thir a si lai. 24Nan loh dih hlantiang Bawipa nih nan ram ruah cu leidip ah a canter lai i van in nan cungah thetse a sur lai.\n25“ Bawipa nih nannih cu nan ral hna hmaiah khan an sunghter hna lai; annih doh awkah lam pakhat in nan kal lai i an hmai in lam pasarih in nan zam lai; vawleicung pennak vialte hna mithmuh ah tuksapur nan si lai. 26Cun nan ruak hna cu van i a zuangmi va vialte le vawlei i a ummi saram hna caah rawl an si lai i, a ṭhawltu ahohmanh an um lai lo. 27 Bawipa nih Izipt ram khuaihli le tawlhmat le cuarhmat le thakpherh in an hrem hna lai i damh khawh nan si lai lo. 28 Bawipa nih hruhnak le mitcawtnak le molhnak in an hrem hna lai i, 29mitcaw nih mui lakah aa dah lengmang bantukin chun lai ah nan i dap lai i, nan lam ah khua awng nan pem lai lo. Hrem le ramh lawnglawng nan si thluangthluan ko lai i an bawmtu hna ahohmanh an um lai lo. 30Nupi nan ham lai i midang nih an ihpi lai; inn nan sak lai i nan umnak lai lo; mitsur dum nan ser lai i a theitlai cu nan ei lai lo. 31Nan cawtum cu nan mithmuh ah an thah lai i a sa cu nan ei lai lo; nan hmaika ah nan laa cu hramhram in an lak lai i an in khirh ṭhan ti hna lai lo; nan tuu hna cu nan ral kha pek an si lai i, ahohmanh an bawmtu hna an um lai lo. 32Nan fapa hna le nan fanu hna cu miphun dang kha pek an si lai; chun nitlak in anmah ngaih ah nan mit hram fak in khua nan cuan lai, sihmanhsehlaw zeihmanh nan tuah kho ṭung lai lo. 33Nan hngalh lomi miphun nih nan vawlei le nan rianṭuanmi theitlai cu an ei dih lai i, nannih cu hrem le lamhchih lawng nan si lai; 34cucaah nan mit nih a hmuhmi thil nih cun an molhter phah hna lai. 35 Bawipa nih nan khuk le nan ke ah a fakmi khuaihli an tlunhter hna lai i damh khawh nan si lai lo, nan kechik in nan luthlung tiang an tuah hna lai.\n36“Nanmah nih siseh nan pupa hna nih siseh nan hngalh bal lomi miphun sinah, nanmah le nan cungah nan chiahmi nan siangpahrang cu Bawipa nih ah kalpi hna lai i, khika ah thing le lung in sermi khuazing dang kha nan biak hna lai. 37Cun Bawipa nih an hruai hna lainak mi hna lakah cun nannih cu tuksapur le phungthlukbia le nihchuak capo men ah nan cang lai. 38Khaubawk nih an ei dih lai caah, lo chungah thlaici tampi nan hei i phorh lai nain tlawmte lawng nan zun lai. 39Mitsur dum nan ser lai i nan zohkhenh hna lai, sihmanhsehlaw a mitsur hang kha nan ding lai lo i a thei zong nan lo lai lo, zeitintiah rungrul nih a ei dih hna lai. 40Nan ram chung dihlak ah oliv kung nan ngei lai, sihmanhsehlaw nan oliv thei cu an ṭilh lai caah oliv chiti nan i thuh lai lo. 41Fapa hna le fanu hna cu nan hrin hna lai, sihmanhsehlaw nanmah ta an si lai lo, zeitintiah sal ah an hruai hna lai. 42Thingkung vialte le nan vawlei theitlai cu khaubawk ta an si lai. 43Nan lak i a ummi mipem nih an in sankanh chinchin hna lai i nannih cu nan niam chin lengmang lai. 44An in coih hna lai i nannih tu nih cun nan coih hna lai lo; lu an si lai i nannih cu mei nan si lai. 45A phungbia hna le a nawlbia hna an pekmi hna kha ulh awkah Bawipa nan Pathian aw cu nan ngaih lo caah, nan rawk dih hlantiang hi chiatnak vialte cu nan cungah an tlung lai i, an in zulh hna lai i an in phanh hna lai. 46Nanmah le nan tefa hna cungah zungzal in hmelchunhnak le khuaruahharnak caah an um lai.\n47“Zeizong vialte nan ngeih tengtung zong i Bawipa nan Pathian cu lunglawmhnak le thanuamhnak he a rian nan ṭuan lo caah, 48cucaah Bawipa nih an thlahhnawhmi hna nan ral hna cu rawlṭam tihal, puan lo le zeizong vialte herhbau cukmak in nan rianh hna lai i, an hrawh hna hlantiang thir hngawngkual nan hngawng ah an banh hna lai. 49 Bawipa nih lamhlat piin, vanhramdeng in, mupi a zuan bantuk i a khul a rangmi, an holh nan theih lomi, 50tar zei ah a rel lo i no zong a duh hlei lomi, zaangfahnak ngei lomi miphun cu nan cungah a tlunter lai. 51Nan rawk dih hlantiang nan saṭil tefa le nan vawlei theitlai cu an ei lai; an in hloh dih hna hlantiang in, rawl siseh, mitsur hang siseh, chiti siseh, nan saṭil karhnak siseh, nan tuurun fano hna siseh an in nganh hna lai lo. 52Nan ram chung dihlak i nan i bochanmi a sang le a fekmi ralhau an chimh dih tiangin, nan khua kip ah an in hren hna lai; Bawipa nan Pathian nih an pekmi hna nan ram chung dihlak ah nan khua kip ah an in hren hna lai. 53Nan ral hna nih vansang au in an in hren hna lai caah, Bawipa nan Pathian nih an pekmi hna nanmah pum chung chuakmi hrimhrim, nan fanu hna le nan fapa hna sa cu nan ei lai. 54Nanmah lak i mi nunnem bik le mitluangtlam bik zong nih a unau kha siseh, a dawtmi a nupi siseh, a tang rihmi a fale hna si hna seh, rawl kha a sianh hna lai lo; 55nan ral hna nih nan khua kip ah vansang au in an in hren hna lai caah, a ei liomi a fale sa kha ahohmanh kha a pe hna lai lo, zeicahtiah a caah zeihmanh a taangmi a um ti lo. 56Nan lak i a no bik le a nem bik, a no tuk ca le a nem tuk ca i a keza vawlei a tawng bal lomi nu, hmanh nih a pommi a va le a fapa le a fanu hna kha, rawl a sianh hna lai lo. 57Ral nih an khua kha an hren tikah ei awk zeihmanh a um lai lo caah a hrintharmi a fano le a phei le a phei kar in a chuakmi a hlam hmanh kha a thli tein a ei hna lai. *28:57: 2Sia 6:28-29; Tah 4:10\n58“Hi a lianngan i ṭihnung a simi min, Bawipa nan Pathian, hi nan ṭih nakhnga ca i hi cauk chungah ṭial a simi phungbia vialte hi ṭha tein nan zulh ṭung lo ahcun, 59 Bawipa nih nanmah le nan tefa hna cungah khuaruahhar a simi temhinnak, a fakmi le saupi a ummi temhinnak le a fakmi le saupi a ummi zawtnak hna cu nan cungah a tlunter lai. 60Cun nan rak ṭihmi Izipt ram zawtnak vialte kha nan cungah a tlunter ṭhan lai i nanmah ah an i beh lai. 61Nan rawk dih hlantiang, hi phungbia cauk chungah aa ṭial lomi zawtnak phun kip le temhinnak phun kip zong Bawipa nih nan cungah a tlunter hna lai. 62 Bawipa nan Pathian aw kha nan ngaih lo caah, van i arfi zat a rak si tawnmi kha tlawmte lawng nan tang lai. 63Cun Bawipa nih nan ca i ṭhatnak tuah le nanmah karhter kha a rak duh tawn bangin, nanmah cung i rawknak tlunter le nanmah hrawh ah Bawipa cu aa lawm lai i; co awkah nan va luhhnawhmi ram chungin phawi nan si lai. 64Cun khattelei vanhramdeng in khattelei vanhramdeng tiang Bawipa nih miphun kip sinah an ṭhek hna lai i, nanmah nih siseh nan pupa hna nih siseh nan hngalh lomi pathian, thing le lung in an sermi hna kha, khika ah nan biak hna lai. 65Cun hi miphun hna lakah hin daihnak nan hmu lai lo, nan keza ca zongah dinh ti a um lai lo, sihmanhsehlaw khika ah Bawipa nih lung retheihnak le mit hram dernak le hnabei donghnak an pek hna lai. 66Thih nun hril loin nan um lai; chunzan in therphang in nan um lai i, nan nunnak caah hnangam ti a um lai lo. 67Nan lung nih a ṭih laimi ṭihnung le nan mit nih a hmuh laimi thil hna ruangah cun zinglei ah, ‘Zanlei hei si seh law dah!’ nan ti lai i zanlei ah, ‘Zinglei hei si seh law dah!’ nan ti lai. 68Nan kal bal ti lai lo tiah bia kan kam cangmi hna lam ah khan Bawipa nih Izipt ah lawng in an kalpi ṭhan hna lai i khika ah nan ral hna sinah salpa le salnu caah nan i zuar lai, sihmanhsehlaw ahohmanh nih an in caw hna lai lo,’ tiah a ti hna.


Min Aung Hlaing Nih Israel Sungthoh Minthang Ben Menashe A Hlan Mi Hi Kawlram Caah A Poi Ngai Kho – The Cherry Par\nMin Aung Hlaing Nih Israel Sungthoh Minthang Ben Menashe A Hlan Mi Hi Kawlram Caah A Poi Ngai Kho\nMarch 8, 2021 Cherry News\nPa Rureu Israel Mirumpa le Kawl Ralkap\nMin Aung Hlaing khi cu hlan a ule Kawl ralbawizik pawl nakcun kau deuh in khua a tuak. Ne Win siseh, Saw Maung in Than Shwe tiang nih ramdang pawl hmuhnak an rak tuak bal lo. Tutan Pau Mipi Dohthlen do-aunak khuaihmal aa zalh tikah, ramleng hmuhning kong ah aa ralring ngai hmasa. Do-autu an karh chin lengmang tikah, aa veng cawk ti lo. An zia a lang i an ṭial a chuak. Ram kip nih ralkap cozah lakmi cu mipi cozah ah an cohlang hna lo. Singapore hmanh nih mipi cozah nan si lo, a ti hna.\nKawlram chung thilcang cu social media in direct in vawlei pumpi a cul colh lengmang tikah, UN tiang nih an buaipi colh. Nitlaklei ram nih an dirhmun le hmuhning an thlen khawhnak dingah Ari Ben-Menashe timi pa an hlan. Cu pa cu hodah si? Ben Menashe timi pa cu Judah miphun a si. Atu ah Canada rammi a si.\nIran khualipi Tehran ah a rak chuak. Israel ralkap IDF ah a rak ṭuan bal i vawleicung sungṭhoh minthang Moussad ca zongah a rak ṭuanpiak bal hna. Arab holh, Persian holh, Hebru holh, Mirang holh a thiam. A hnu ah, Canada ram, Montreal khua ah Dickens & Madson ti in puaisa company maktaduai a va dirh. Meithal cawkzuar, ram khat le khat ipehtlaihnak tbk ah karlak pehtlaihnak tuahtu puaisa an si. Zimbabwe ram i dictator minthang Robert Mugabe nih a rak hlan bal. A hnu ah Sudan ram ralbawi pa nih $ 6 million in a rak hlan ṭhan.\nKawl Ralkap caah zeidah tuah aa timh? Ralkap nih mipi an kahmi hna cu ruang loin an kap hna lo. Kah lo awk an ṭhat lo caah an kahmi hna an si tiah kilhkamh a timh hna. Rohingya kong ah, 2017 rohingya cihmih timh dawinak thilcang kong ah, ṭuanvo ngeitu bik cu Min Aung Hlaing si lo, rampi hruaitu Aung San Suu Kyi nih ṭuanvo a ngei tiah thlennawn a timh.\nSuu Kyi nih uknak aa rak itlaih chungah Tuluk he deuh ikomh a duh, nain, ralkap nihcun Nitlak lei ikomh an duh cang tiah lemsoi a timh hna. A biapi cun, Kawlram chung thilcang nan theihmi le nan hmuhning cu nan theih nan hmuhning bantuk si lo, a tak sining in kan fianh hna lai tiah tuanbia phundang chimrelpiak khawh aa tim. US lei i Steve Bannon phun nawn deng kha si ve. Rithai-sii bawi an timi drug lord tehna caah siihni a rak leih khotu pa a si tiah an ti.\nTheih awk; Sudan lio ah, Ben Menashe nih ralbawi pawl ca i a von dirkamh khawh bak hna hnu in, mipi sandah piahtu pawl cu ralkap nih an kah colh hna. Minung 100 renglo an rak thi. An tlaihhrem mi zat rel cawklo an rak si. Credit: Salai C Alexander\n← Mithat Lainawng ralkap le palik hmai ah thih ngamh in hmai fongmi nusal Sister Rose Ann Nu Tawng\nZahan ah Cherry Htet kong an chimnak video clip Cu →


PU LAL MAUNG CUNG NIH LUNGLAWMHNAK ALANGHTER CANG – The Chinlung Post\nPU LAL MAUNG CUNG NIH LUNGLAWMHNAK ALANGHTER CANG\nJuly 19, 2020 admin Chin 0\nLunglawmh Nak:Tutan Thantlangpeng Chin miphun party nih kan ton mi ngaihchiat nak le lungretheih nak kongah chun he zan he in khat tein a kan hnemtu dawtu miphun hawidawt ramchung ramleng miphun party dawtu vialte le Thantlang peng miphun party chungtel vialte nan dihlak cungah kan i lawm tuk.\nBawipa tu nih nan kan dawt nak le nan kan hnemh nak cungah a letza in Thluachuah thar he lam in hruai ko hna seh. Kan i lawm tuk hringhran.Tutan kan ton mihi hmailei kan miphun hruainak caah cawnpiak tu sisehlaw daihter i zuam cang hna u sih.\nThantlang peng Chin Miphun Party zong lungrual tein Chin National Party (CNP) in kan dir cang i (23.7.2020 ) ni ah zung zong kan on cang lai, zungon nak nawl zong pek kan si cang. Thantlang kan party EC (55) chungah minung pa (3) lawng party dangah a lut mi an si, chungtel zong party dang ah ai thial mi an um lo.\nCu caah khuate lei miphun party chungtel vialte zong lungkhat tein Chin Miphun Party (CNP) ah kutsik in dirti usih law miphun caah lungrual tein miphun rian tuan rih ko hna u sih tiah miphun min in upat nak he kan sawm kan nawl ko hna. Nan dihlak cungah kan i lawm tuk hringhran.Lal Maung Cung, Chairman.Chin National Party (CNP) Thantlangpeng\nA VOIHNIHNAK BAWMHNAK KONG ANAI CUAHMAH CANG\nHI CABIA NIH NLD KONG CU FIANG TAKTAK IN ALANGHTER


Zeibantuk Rul nih dah a kan CUK. . . | Radio Veritas Asia\nZeibantuk Rul nih dah a kan CUK. . .\nBawinu Mary Zuk hmai Rose pangpar dawh.\nDawtmi u le nau nan dihlak cungah Pathian Thluachuah um ko seh.\nAvoi (1) nak, - Numbers 21:4-9\nThawngthabia - John8:21-30\nNihin kan theih kan rel hnga dingmi cathing hna chung in thlarau lei in ruat ti hna u sih.\nBawipa cu zeizong vialte (give)a kan pe tu le (forgive) kan sualnak a kan ngaithaim tu a si.\nKan nih minung a si mi hna belte cu a hal lawng a hal thiam i (get) kan hmuh tikah (forget) philh a hmang mi kan si tawn.\nBawipa nih Israel mi hna sal taannak Izipt ram in a chuah hna i Khuaiti le cawhnuk in a luang mi ram Canaan ram lei a hruai lio hna zongah, thet-se ramah Israel mi hna nih Bawipa cungah hneksak nak le a sal Moses cungah mawhchiatnat tampi an rak tuah.\nEi awk an ngeih ti lo caan ah Bawipa nih vancung in changreu (rawl) arak pek hna. Sihmahsehlaw, mi hna nih changreu lawng an ei tikah a dang phunkhat an duh tthan. Bawipa nih sa zong a rak pek hna.\nKhual an tlawn lio ah an ti a hal tikah Bawipa nih Lungpi chungin ti a chuahter i an ti hal a riam ter hna. Sihmahsehlaw, minung hna nih Bawipa le a sal moses cungah mawhchiatnak le sualphawtnak lawng tein an rak zaihnawh hna. Cu tikah, Bawipa nih an lak ah meirul kha a rak thlah i cu rul nih cun a cuk hna i Israel mitampi cu an thi, tiah avoi (1) Bible relnak chungah kan hmuh.\nIsrael mi hna nih kan sual cang ti an i theih tikah Moses sinah an ra i Pathian sinah thla kan campiak ko tiah an nawl tthan. Cu tikah Bawipa nih a chim bangin Moses nih dar-rul pakhat kha a ser i tung cungah a tar mi a zoh mi paoh nih damnak an hmuh tthan.\nHi konglam hi ruat tti hna u sih. Tuchan ah zeibantuk rul nih dah a kan cuk cio tawn. A kan cu tu rul kan i thei cio hna maw? Tahchunhnak ah rul bantuk a si mi micung uk duhtuknak lung put te hna, uk khawhnak nawl ngeih duh tuk te hna, mi chiatnak kong lawng chim le ceih te hna, zu din lo in um khawh lo te hna, kuak zuk lo in um khawh lo te hna, hibantuk tthatlonak rul nih a kan cuk cio ti hi i thei hna u sih.\nJn 8:21 chungah Bawipa nih a chim bangin “Nan nih cu nan sualnak chungah nan thi lai” tiah a ti bangin a kan cu tu rul hi zeibantuk rul hna dah an si ti kan i theih lo ah cun, Dar rul a zoh lo mi Israel mi tampi an thih bangin kan sual nak chungah kan thi ve sual hna lai. A kan cu tu rul kan i theih a si ah cun Moses tar mi Dar rul a zoh mi paoh nih damnak an hmuh tthan bangin, Bawipa kha zoh hna u sih. Pathian a kan cawnpiak mi thil lei le a Bia lei ah kan mit hoih hna u sih. Kan zoh ah cun Thlarau damnak kan hmuh tthan ko hna lai.\nRul cuknak hma he Dar rul a zoh mi paoh nih damnak an hmuh tthan bangin, kan sualnak kan palhnak i theih in sual ngaihchihnak tuah, sualthlahnak tuah in Pathian sin kan kir tthan a si ah cun kan Thlarau cu a dam tthan ko lai. Bawipa le a vailam tung kha zoh hna u sih.\nA dam mi Thlarau ngeih khawh i zuam cio zungzal hna u sih.


VP Henry Van Thio nih Paletwa Ralzam Ca ah Facang Tun 200 a Kuat – THE CHIN JOURNAL\nVP Henry Van Thio nih Paletwa Ralzam Ca ah Facang Tun 200 a Kuat\nMyanmar Vice President Henry Van Thio nih Paletwa ralzam hna ca ah facang tun 200 a kuat, tiah thawng kan theih.\nVice President nih a kuatmi facang cu April 11 ah khan Sami ralzam camp ah an phan dih cang, tiah ralzam bawmh awk ah a kalmi minung pakhat nih The Chin Journal ah a chim.\n“Vice President nih facang tun 200 ralzam ca ah a kuatmi hi ahmaanmi a si. Asinain, a thlithup deuh in tawlrel a si i, minung tam nih an thei lo. Facang pawl cu Zarhte Ni ah khan Sami ah an phan cang. Asinain, Paletwa lei ah an lanhpi kho rih lo,” tiah a chim.\nRalzam 3,000 leng an umnak Paletwa ah facang kuat kong he pehtlai in Chin ramkulh sipin vuanci tthing Salai Isaac Khen nih “Chin mino hna le zatlangbu nih ni 2, ni 3 chung kan i zuam len nain a tlam a tlin lo caah kan ngol chung…” tiah a chim.\nCun, Amyotha Hluttaw MP Salai Myo Hteik nih, “Facang tun 50 hrawng a phormi motor cu a kal ko. Lampi ah motor a rawk i khua pakhat ah aa din. Pehzul in facang kuat khawh ding in kan i zuam ko lai. Abikin, a kal ding motor le a mongtu an har ca ah a si,” tiah The Chin Journal ah a chim.\nSami ralzam camp ah a phanmi upa pakhat nih, “Kawl ralkap nih lamtanttim tiang lawng kan i thlah khawh hna lai a kan ti i, Paletwa tiang cu an kal ngam lo,” tiah a chim ve.\nPaletwa lei ah motor tlamtling in a lanh khawh a si ahcun Vice President kuatmi facang hi a rauh hlan ah Paletwa khuami hna sin ah an phakter ko lai.


Joe Biden President a si kho nak ding caah China nih tangka an hlut mi cu a tam tuk hrinhrang\nUS mipi an lau bak ko, mah bantuk in ramdang in tangka bawmhnak hi siang a si lo, natein Democrat pawl an sual ning le an hrokhrawl ning alang thluamah ko. Trump kha Russia nih a bawmh an ti i, impeachment tuah ding in lam an kawl\nNatein Pathian nih a dirpi peng mi Trump cu an duh ning bantuk in an tuah kho lo. Mah hnuah Ukraine he pehtlaihnak a ngei an ti hoi. Impeachement tuah an nih tim tthan hoi, natein an tei kho hlei lo\nTu lio thawngpang a linsa ngai mi pakhat cu, President Trump fapa nih cauk a ttial mi, release a tuah lio ah apa caah campaign a tuah lio ah bia a chim mi hi a si.\nTrump fapa Trump Jr Ca-Uk release atuah nak ah mipi a ra mi cu an tam tak tak i, mipi sin ah bia a chim mi, an uar ngai mi pakhat cu mah hi a si\nkum 74 a si cang mi Donald Trump, tih nak angei lo mi le a zum ngai mi minung, politic ah a vun lut i, President dirhmun tiang aphan khawh mi maw nan duh deuh Joe Biden\nJoe Biden (afapa Hunter Biden) China nih US politic game hmangah tangka tampi a vun hlut mi hi nan vote lai? tiin a pa caah campaign a tuah\nTrump Jr nih a chim chap mi cu, China nih kapa hi an tih caah le Joe Biden president a si a cun an duh poah in thil an kapi kho lai caah\nJoe Biden president a si khonak ding caah China nih US dollar 1.5 billion cu Joe Biden campaign nak ding caah an vun hlut, President caah thim a si a cun China nih vawlei cungah a duh duh in thil a tuah lai tiah a chim. Credit- NDTV Live\nBe the first to comment on "Joe Biden President a si kho nak ding caah China nih tangka an hlut mi cu a tam tuk hrinhrang"


Pasal Tha Bak Si Ko : Ralkap kut ah Nawlngeihnak ka pe kho lo tiah VP Henry Van Thio zong nih minsen a thut ve cang – Onlinenungak\nPasal Tha Bak Si Ko : Ralkap kut ah Nawlngeihnak ka pe kho lo tiah VP Henry Van Thio zong nih minsen a thut ve cang\nKawl ralkap nih hramhram in uknak an chuh mi hi a dik lo, kan mah hi mipi thim mi hruaitu cu kan si tiah NLD MPs 200 leng nih minsen thutnak in an langhter ve cang. “2008 phunghram ning bantuk in Myanmar ram hruaitu ding cu Myanmar mipi dihlak nih vote peknak in an langhter cang, phunghram ning bantuk tein kan mah hi kum 5 chung Myanmar rampi a hruaitu ding cu an si i mizei hmanh nih hramhram in cucu chuh khawh mi a si lo. Cu caah kan mah rual hi mipi thim mi ram hruaitu cu kan si” tiah NLD MPs minung 200 leng pi nih minsen thutnak in an langhter hi asi.\nTutan ah Vice President Henry Van Thio zong nih minsen a thut ve i Mipi nih nawlngeihnak an kan pek, kan mah cung ah nawlngeihnak aum, 2008 phunghram ning bantuk tein kan nawlngeihnak cu hramhram in, a dik lo ningin chuh khawh a si lo tiah minsen thutnak ahcun a langhter ve.\n2008 phunghram nih MP rian phuahnak, Hluttaw Palai rian puahnak kong he pehtlai in a tial mi vialte zong an langhter dih i, 2008 phunghram chanchar in nawlngeihnak chuh khawh nak lam aum lo tiah an langhter hi asi.\nTutan ah ralkap uknak chuhnak kong lung tlin lonak le mipi thim mi hruaitu taktak cu kan mah hi kan si timi minsen a thu mi NLD MPs hi an tam taktak. NLD Chair timi official page ah cu vialte cu an tarlangh dih. An tam ngai, cu caah a fawinak in 200 leng tiah kan langhter i cu nak let in an tam ko lai. Kan mah Chin mi MP chung zong in minsen a thu mi MP an um len ve. Vice President Henry Van Thio zong nih uknak chuh awk kan tha lo, hruaitu ding ah thim mi cu kan mah hi kan si tiah minsen cu a thut ve hi asi.\nNote: Minsen a thu mi MPs pawl list cu a tam tuk caah kan langhter lem lo, NLD Chair official page ah zoh khawh a si lai. laikokekjournal\nTuar Phu Arak Si Hrim Ko


Min Aung Hlaing Nih A Nupi A Fak Ning Cu Luak Chuak Lei A Si - chinland media\nMin Aung Hlaing Nih A Nupi A Fak Ning Cu Luak Chuak Lei A Si\nFebruary 23, 2022 admin Myanmar News 0\nMin Aung Hlaing nih a nupi a fak ning hi luak chuak in a fak. Ka nupi cu nu za bak pei a rak si cu tiah a fak.\nKan hnu ah khan ramkulh le ramthen vuanci pawl cu Min Aung Hlaing nih meeting a rak tuah hna. Cu meeting a rak tuah lio hna ahhin a nupi Kyu Kyu Hlah a thatnak le a felnak kong pawl tampi a chimh hna.\nMin Aung Hlaing nihcun ka nupi hi sianginn cachim sayamah a rak si. Sianginn cachim sayamah hmanh ahhin University sianginn ca chim sayamah bak a si i a rian hi i phuak hlah sehlaw a tu ahcun Univesity pakhat uk tu hmanh a si cang lai.\nTanhmu ka rak tuan lio siseh bioha hmu ka rak tuan lio zong ah ka nupi hi a rak fel tuk. Sianginn ah catang sangpi cachim a si i nuam taktak in a um ko nain ka duhnak te kha a ka zulh peng caah a rian zong a rak chuahtaknak a si. Cu caah ka nupi hi upat tizah awk tlak a si tiah Min Aung Hlaing nihcun a fak.\nMin Aung Hlaing a nupi kong hi social media ah a lang theng bal lo. Langh ngai ding a si nain. A mui zong ai dawh lem lo caah a lang lo i a si lai cu. Kim Jong-un a nupi kong hna cu social media ah a lang lengmang i minung tampi nih theih an duh ngaimi a si.\nMin Aung Hlaing nupi Kyu Kyu Hlah hi Rakhine ramkulh Thandwe ah a chuak mi a si. Yangon University ah Myanmar Language cachim tu a rak si. Min Aung Hlaing he hin fapa pakhat le fanu pakhat an ngeih hna.\nAn pa Min Aung Hlaing nih a firmi phaisa in Comaony tampi an nufarual cun an tuah hna. Min Aung Hlaing fanu nih a ngeihmi Mandalay Hotel le bang cu a that ning le ai dawh ning ahhin a mak lawlaw mi khi a si. Sinain ho hmanh lengkai tu a ngei lomi a si. Min Aung Hlaing nih uknak a lak ruang ah le Rohinya kong ah vawlei cung company tampi nih an phih khar hna. Pehtlaihnak an tuah duh hna lo.\nBreaking News: Russia Nih Ukraine Cihmih Ding In Thawngthanh Cang


PU KIO MANG FAPA PU KHUA KUNG NIH CNLD KONG A CHIM CANG HIH – The Chinlung Post\nChin Miphun Nih Bualco Caan Asi Ve Cang: 2020 November cun Kawlram bualcotu ding fianter ni a si bang Tlangcung Miphun zong a si ve lai. 2018 hlan cu khuathar kan unau nih bual a co tawn nain 2019-2020 cun Chuncung le Hniarlawn nih an co ve cang. Cu ve bang in Chin Miphun nih Bual co caan a si ve cang ti fian a herh tuk. 1962 in 2010 tiang cu tlaihhrem uknak le Hriamhar in uk kan si. 2010-2015 tiang kha a deu Democracy in USDP nih uk ṭhan kan si.\nKawlram pumpi in a dik mi uknak duh cio a si caah le ralkap uknak duh lo ruang ah NLD mee kan pek cio nak cu a si. USDP an hram cu ralkap a si bang NLD zong an hram cu Kawlmi an si cu zapi hngalh a si. Chin mi nih Kawl mi kan bawmhnak hna kha an kan teinak tu ah a cang. Kan lung fim cio awk tuk a si cang. Karen le Tuluk ral tuk bawmhnak Col. Van Kulh, Major Cawrap nih an chim ṭial mi kha a dik mi bia a si.\nChin mi dawtnak a hngal lo mi Kawlmi an si hih. Panlong biahren Federal a ralchanhtu hi tlukceo le keucheu a si mi Usaw le Nevun an si hi a dik mi a si ko. Palh bia a si hin lo. Lungfim hrimhrim awk tu kan si cang. Kawlmi fangkhat Tlangcung mi fangkhat timi kha hlan Party unit chungtel zong nih a sullam an rak hngal kho ve lo. Chin mi kan hmelchunh ah lungfek Vapual kan timi hi B.A, M.A. Ph. D zong nih cawn in hngalh khawh phun a si lo.\nLothlo tarpa tu nih cawn loin hngalh mi tu a si. A cung lei 1-4 tiang hi ka lih in ka palh mi a si lo. A dikmi bia sullam an sinak ka fianter lai. Karen le Tuluk kha 1stle 4thChin nih kawl mi raltuk an bawmh hna i, an teipiak hna ruangah Kawlrawn hmun kip ah Chin mi an lu an i phum. Chinmi chungkhar an mitthli a hul bal lo. Philh a har hringhran ko. U Nu, Nevun, Thanshwe chan ah cun Ralkap in Civil uknak tiang lutlaitu ah Chin mi an hmang duh bal hna lo.\nAung San hi Mirang nih a lung an tei kho lo. U Saw cu fawi tein an tei khawh. Tei hnu cun hlen a fawi tuk chin caah Panlong biahren ah Federal pennak cherhchan lak in minung hlenthawinak a zumh caah Aung San le a vuanci an lu a hloh dih nak a rak si bang, Nevun zong nih Federal pek a duh lo caah uknak a chuh i, kan pale thong a thla dih tu a si ve caah tlukceo le keucheu ka ti hna nak a si.\nAungsan le Panlong biahren an tuahmi kha thildik taktak a rak si ko. U Saw le Nevun tuahsernak nih a dik ti a fianter hi mu. Chin mi teirialnak tu ah canter usih. NLD zong nih kum 5 chung ah a mu an cip rih lo hih. Kawlmi fangkhat tlangcung mi fangkhat timi kha tangka fang in an ruah caah Party Unit nih a si kho lo an rak ti duhnak cu Chin mi kan tlawm tuk, Kawlmi an tam tuk an ruah palh bia a si an ti, an chim mi ka theih ve.\nKawlmi nih an i lak ve ning ah Kachin fangkhat Kawl fangkhat, Chin fang khat kawl fang khat an ti ve, mah ning cun sisehlaw, Tlangcung miphun pasarih nih phunkhat fangkhat cio kan co lio ah Kawl mi nih fang sarih an co awk a si hnga, an i miak tuk hnga cuh. A si kho lo mi an si veve, chim duhmi cu mahle nuhrin covo cio hmuhtinh ding tu a rak si . Hi pek duh lo ruang ah dahkaw Tlangcung mi hriam an lak ve cio nak a si cuh.\nChin mi kan hmelchunh ah VAPUAL a si, kan tinak a biapitnak cu zumhtlak lungfek ngei lungthin ding, zuanzam duh lo, a khuah tein a um mi va phun an rak si. Hlan Chin mi nu le va zong hi Vapual nun a rak ngei ve, mi lungfek lung ding ngei, mi zuangzam lo an rak si ca le bia le hla cuang ah a rak um tawn mi va bawi phun a si caah phuntanh Chin mi nih mah le miphun cu lungfehnak he upat hmaizahnak in kan Chin ram ah Bual co caan a cu ve hrim cang.\nChim le ṭial ka duh bik nak cu a si. Chin ram cozah an can i uk pennak nawl a ngei cang mi cu USDP le NLD an si cang caah atu 2020 thimnak ah cun Chin mi nih Bual an co ve caan a si ve ko cang. Lungthin dang hlenthawinak mah phun zuartu kan si hrimhrim awk a si ti lo. Cucaah na kutchung um mi catlap hmete cu na miphun an zal chung ah hei sanh law na lungthlitum na co ko cang lai. (Pu Khua Kung cu Panglong hnatlaknak biahren Chin miphun aiawh in min a thu tu lak ah aa telmi Pu Kio Mang fapa a si.). Laknak CNLD, Hakha- Thang.\nHAKHA UM KAWL PAWL BIACHIM CU AN MAWH BAK LO, LAIMI CAAH LUNG AFAK KO


Thih Dar:Maradona A Thi Football icon pakhat asi mi. – Onlinenungak\nThih Dar:Maradona A Thi Football icon pakhat asi mi.\nFootball Icon pakhat a simi Argentina hmaikal hlun Diegl Maradona cu tu ni khan a thi. Kum 60 a tlin ni tlawmpal lawng a si rih.\nRuah loin a lungtur dai (heart attack) i a thi ti a si. – Atu Manchester City an hmaikal Aguero a nupi a pa a si.Barcelona, Napoli, Sevilla le an ram club zong ah a rak chuih. Argentina cu World Cup a lak pi hna.Teirial catial tu tial mi ka lak chawm mi asi’An page like le follow rak tuah piak ve uh.


Rev. Dr. Hai Vung Lian A Hnu Bik Thawngpang Thar Update..Bawipa A Tha Tuk Hringhran. – The Cherry Par\nRev. Dr. Hai Vung Lian A Hnu Bik Thawngpang Thar Update..Bawipa A Tha Tuk Hringhran.\nDecember 8,2020 Rev.Dr Hai Vung Lian thawng Update.\nHannah pa (Rev.Dr Hai Vung Lian ) cu a dam deuh ko. Nurse nih an van ka chawnhnak ah a vital zong a ttha ngai cang an ti. Lungfimlonak sii le Fahlonak sii cu kan pek rih ko an ti. Oxygen leval zong a ttha ngai ko an ti. Pathian thei mi kan si i damnak tling a hmuh khawhnak lai thlacamnak he kan i zuam lai tiah Sizung Nurse hna he an i chawnhnak Hannah nu nih a chim.\nPathian dawtnak thawng in le pakhat cio nan thlacamnak thawng in tu zing ah Doctor te nih Rev. Dr. Hai Vung Lian cu ni dang nak in a let 10 tluk in a thangcho e tiah thawng an kan thanh. Amah tu cu hngilhnak si an pek peng ko rih caah lungfimlo in a it ko rih. Oxygen level zong amah ah 95 – 100% kar hrawng ah a um peng ko. Seh in zeimawzat hrawng cu an pek chih peng rih. Hitining tein thancho lam a panh ciahmah ko ahhincun caan raulo teah damnak tling zong a hmu than ko lai tiah ruahchannak nganpi kan ngei ko. Thla a kan campiaktu vialte nan dihlak cungah kan i lomhnak kan chim cawk lo. damnak tling taktak a hmuh khawh nak hnga donglo tein thlacamnak in kan bawm hram ko rih uh. Bawipa nih thluachuah in pe hram ko hna seh! Richard Ngun Lian.\nCapar tha tukmi relchap ding a pam tuk, “Double-minded” (lungrep lomi). “Double-minded” (lungthin pahnih, lungthin vaivuanh, lungreplo, hnabu) tlaihtleng angeilomi le a zeipaoh a cohlaanmi le fektein a thinlung a bunh lomi “lungput ziaza” khi a chim duhmi asi. Hi lungput hi Bible nih a huat ngaimi le sualphawtmi asi.\nTahchunnak 1nak ah, Nungak tlangval iduhnak in kan chim ahcun a phiatciami a (Ex) he an ichawnhṭhan nain iduhṭhan awk le aduh taktak ti lo, mi dang le aduhmi a um pah fawn, cun duhtu dang le a ngei fawn tikah, an zatein a thlitein ruahchannak (hope) a pek viar hna i, zeidah ka tuah lai tiah hngalh loin a vaivuanmi thinlung a ngeimi bantuk khi asi. Pakhat ithim loin a kar lakah a ummi, nuamhnak a kawlmi thinlung ziaza khi “double-minded” ti cu an si.\nTahchunnak 2nak ah, Jesuh Khrih cu ka khamhtu le Bawipa ah ka cohlaan ti nain, a nawlbia ngaih duhlo, a duhnak tuah duhlo, Bible rel duhlo, thangṭhat zong huamlo, thlacam zong huamlo in, vawlei nuamhnak ah a nung fawn, taksa nuamhnak a tuah fawn, zuu, ritsii le nungak he aa ciah fawn, mikong ceih le thangchiat a huam tuk fawn. Cun Biakinn ah le Bawipa, Bawipa ti le hallelujah le laam a huam ngai nain, innchungkhar le rianṭuannak ah isik, mi ngaihthiamlo, dawtnak ngeihlo tibantuk le angei fawn. Mah bantuk khi “double-minded” a ngeimi cu an si.\nJesuh Khrih he Satan he vawlei he taksa nuamhnak he an kemh dih i an mah le an caan te ah a hmang thiammi khi an si. Biakinn le leng a ṭhenmi an si. Hi bantuk thinlung a ngeimi hna hi an awnem hmanh ah, an ziaṭhat hmanh ah, an idawh hmanh ah, an rum hmanh ah, an fimthiam hmanh ah, an hrinṭhan hmanh ah ṭihnung tukmi an si. Bible hrimhrim nihcun misual tiah a timi hna an si. Zumhnak ah Jesuh Khrih itlaih nain a nawlbia le zulh duh lo, vawlei nuamhnak le taksa duhnak ah zuan. Cucu Bible nih “lukewarm” ti zongin timi hna an si. “Kih ah kih lawlaw lo, lum ah lum lawlaw lo” in a ummi Pathian nih a huat tukmi asi.\nHibantuk thinlung ngeih hi vaivuanhnak asi. Vawlei ah tlaihmi pakhat khat ngeih lo ahcun vaivuanh asi ko. Cun zumhnak zongah harsatnak le thihnak tiang a phakpitu thinlung asi. Mah double-minded hi kan Khrihfabu cio ah a tam tuk tikah hrinṭhan le hrinṭhan lo zong ihngalh khawh asi ti lo. Hrinṭhan hi hrin loin cawn in kan thiam. Pathian nih a huat tukmi “thinlung ziaza” asi. Jesuh Khrih kan zumh ahcun Satan le vawlei hi kaltak hrimhrim awk asi. Lai Bible ahcun “double-minded” hi fiangtein a let lo caah mirang Bible rel ahhin a fiang ngaingai. Credit: James Vanneilian\n← Breaking News: Joe Biden Cu President A Tuan Kho Lai Lo An Ti Cang Hna\nTrump Nih US Mipi Caah Thil Tha Tuk A Tuah Manh Hoi Cang, Uar Lo Awk A Tha Hrimhrim Lo →


***Vakok.Lian***: ""Tuh mi Zun""\n""Tuh mi Zun""\nGalati 6:7 “Mi nih a tuh mi cu a zun ko lai”\nJohn Lennon (Singer) 1960 kum hrawng ah hlasak thiam pa John Lennon nih, American Magazin Interview an tuah nak ah a chim mi cu: Christianity ti mi hi a dong te lai, a lo cikcek lai, fiang tein ka theih, hi kong ah hin bia el zong ka duh lo a rak ti. Zisuh cu a ttha ko nain, a kan cawnpiak mi hi a simple tuk, nihin caah hin hman awk a ttha ti lo, Beatles pawl hi Zisuh nak in kan min a thang deuh tiah bia a chim bak ah meithal in voi 6 an kah i a thi ko.\nTancredo Neves (President of Brazil ) President Campaign a tuah lio ah a chim mi cu, ka party lei in Vote hi 500,000 ngah ning law Pathian hmanh nih a ka thlak kho lai lo a ti. Vote cu a ngah tatak, a sinain, president a si lai nak ni khat aa duh bak ah a zaw i a thi.\nCazuza (Bi-sexual Brazilian composer, singer and poet) Canecio ah show a tuah lio ah, kuak a zuk i , a kuak khu kha van lei ah hoih in a chuah i “Pathian khakha nangmah caah” a ti. A rauh hlan ah cuap cancer in kum 32 ah thi.\nThe man who built the Titanic Titanic long hi an dih bak ah, reporter pa nih zeitluk in dah a tthat, a safe hnga tiah a hal. A leh mi cu, Pathian hmanh nih ti chung ah a pil ter kho lai lo a ti. Asinain, Titanic cu 1912 ah zei dah a cang ti cu kan theih cio mi kha a si ko.\nMarilyn Monroe (Actress) Show a tuah nak ah Billy Graham nih a va leng i Pathian thlarau nih a ka chimh nangmah sin ah thawngtha chim ding in a ti. Monroe nih “na Zisuh ka herh lo” a rak ti. Zarhkhat rauh hnu ah a ihnak khan ah a thi bu in an va hmuh.\nBon Scott (Singer) 1979 ah a hla sak mi ah , “a hohmanh ra ka thlauh hlah uh, khoi ka poh ka kal lai, hell an ti mi zong ah ka kal lai, zei hell dah a um” tiah a sak. 1980 ah, aa luak i , a luak nih a thaw a phit i a thi.\nCampinas (IN 2005) Campinas ah, Brazil mi hawi le kom group in zuu an ding hna i an hawi pakhat an thlau. Zuu an ri tuk. Va kawl than ding ah an chuak than. Pakhat nu nih cun, a fanu kha a ri tuk i a kal ter duh ti lo, a thlauh len nain a thlauh kho ti lo, a dongh nak ah a nu nih cun, “Pathian he va kal ne uh” a ti. A fanu nih cun, “Motor kan khat dih cang, Pathian caah hmun a um ti lo” a ti. Nazi pakhat hrawng rauh ah, thawng a rak thang mi cu, accident in an thi dih ti a si. Mi vial te an khuaruah a har dih, zeiruangah tiah cun, motor hi a zei hmanh a cang lo, cun an motor cu arti a phurhpah mi a si i, arti zong pakhat hmanh a kuai lo.\nChristine Hewitt (Jamaican Journalist and entertainer) Hi pa nih, “Bible hi ca tial mi vialte lak ah a chia bik, a ttha lo bik a si” a ti. Kum 2006 June ah a Motor a puak i a mah zong a kang chih.\nPathian hi deh (nihchuah, capo) ding a rak si hrimhrim lo. Capo zong in deh ding a si lo. Minung nih thil kan ti khawh, kan tuah khawh tiah kan i ruah mi hi pakhat hmanh a rak si lo. Pathian min char in pakhatkhat kan ti sual a si ah cun a cung lei i kan hmuh mi ban tuk in kan tuh ning in kan zuun ko lai.\nKan bible chung zong, Jacob nih a pa Isak a hlen i (Gen. 27), amah zong kha a fa le nih an hlen ve (Gen. 37:31-34). Abaham, David, Solomon, etc…, hna zong an tuh ningin an zun dih, thatnak a tuh mi nih thatnak kha an zun i, thatlonak a tuah mi nih thatlonak kha an zun ve. Cucaah, chikhatte kan paw khim nak, kan diriamnak caah hin cun thatlonak cu tuah hrimhrim hnahlah uh sih.\nA cung lei kan hmuh mi hna hi nifatin kan nunnak ah ralrinnak a kan pe tu le, Pathian ttihzah, upatnak lei ah lam a kan hruai tu si hram ko seh.\nPosted by L.VanBlian_blogpost.com at 10:55 PM\nTheih Awk Tete Le Theitlei\nDV-2012 Lottery Starts Soon!!!\nA Huammi Ca-ah\nAmalek Ral kan I Ralrin awk!